open-index/open-wikipedia-markdown huggingface dataset:
ମାଲଗୁଡୀ ଡେଜ (ବ‌ହି)

***ମାଲଗୁଡୀ ଡ଼େଜ*** (Malgudi Days) **ଆର କେ ନାରାୟଣ**ଙ୍କଦ୍ୱାରା  ଲିଖିତ ଛୋଟ ଗଳ୍ପ ସଙ୍କଳନ। ୧୯୪୩ ମସିହାରେ ଏହା ଇଣ୍ଡିଆନ ଥଟ ପବ୍ଲିକେଶନ (Indian Thought Publications)ଦ୍ୱାରା ପ୍ରକାଶିତ ହେଇଥିଲା। ୧୯୮୬ ମସିହାରେ, ଶଙ୍କର ନାଗଙ୍କ ନିର୍ଦ୍ଦେଶନାରେ ***ମାଲଗୁଡି ଡେଜର*** କିଛି କାହାଣି ନେଇକି ଟେଲିଭିଜନ ଧାରାବାହିକ ଆରମ୍ଭ ହେଇଥିଲା.। ୨୦୧୪ ମସିହାରେ, ଗୁଗୁଲ ନାରାୟଣଙ୍କ ୧୦୮ତମ ଜନ୍ମ‌ବାର୍ଷିକିରେ ତାଙ୍କ ସ୍ମୃତିରେ ଏକ ଗୁଗୁଲ ଡୁଡୁଲ ପ୍ରସ୍ଥୁତ କରିଥିଲା।

## ଅଧ୍ୟାୟ
*"An Astrologer's Day"
*"The Missing Mail"
*"The Doctor's Word"
*"Gateman's Gift" 
*"The Blind Dog"
*"Fellow Feeling"
*"The Tiger's Claw"
*"Iswaran"
*"Such Perfection"
*"Father's Help"
*"The Snake Song"
*"Engine Trouble"
*"Forty-Five A Month"
*"Out of Business"
*"Attila"
*"The Axe"
*"Lawley Road"
*"Trail of the Green Blazer"
*"The Martyr's Corner"
*"Wife's Holiday"
*"A Shadow"
*"A Willing Slave"
*"Leela's Friend"
*"Mother and Son"
*"Naga"
*"Selvi"
*"Second Opinion"
*"Cat Within"
*"The Edge"
*"God and the Cobbler"
*"Hungry Child"
*"Emden"

## ଆଧାର
ସାମାଜିକ ଆନ୍ଦୋଳନ

ସାମୂହିକ ଭାବେ କିଛି ବ୍ୟକ୍ତିବିଶେଷ ଅଥବା ଅନୁଷ୍ଠାନ ଏକ ମହତ କାର୍ଯ୍ୟ ସମ୍ପାଦନ ଏବଂ ଏହାର ବୃହତ୍ତର ଲକ୍ଷ୍ୟ ପୂରଣ କରିବାକୁ ଏକ ପ୍ରକାର ଉଦ୍ୟମ ବଜାୟ ରଖିବାକୁ **ସାମାଜିକ ଆନ୍ଦୋଳନ** (ସୋସିଆଲ ମୁଭମେଣ୍ଟ) କୁହାଯାଏ । ଆନ୍ଦୋଳନକୁ ସଂମ୍ପୂର୍ଣ କରିବାର ପ୍ରୟାସ ଏହାର ସଦସ୍ୟମାନଙ୍କଠାରେ ଏକ ପ୍ରକାର ନିଶା ଦେଖାଯାଇଥାଏ । ଦାବିଗୁଡିକ ସମୟୋପଯୋଗୀ ହୋଇଥିଲେ ସାମାଜିକ ଆନ୍ଦୋଳନର ଫଳାଫଳ ପ୍ରାୟତଃ ବାଞ୍ଛନୀୟ ହୋଇଥାଏ । ୨୦୧୬ ସମୟରେ ଦେଖାଯାଉଥିବା ସାମାଜିକ ଆନ୍ଦୋଳନଗୁଡିକ ହେଲା ଶ୍ରମିକ ସଙ୍ଗଠନ ଆନ୍ଦୋଳନ , ଓଡ଼ିଆ ଭାଷା ସାହିତ୍ୟ ଆନ୍ଦୋଳନ, ନୟାଗଡ଼ ଚାଷୀ ଆନ୍ଦୋଳନ, ମହାନଦୀ ଜଳ ବଞ୍ଚାଅ ଆନ୍ଦୋଳନ, ଭବିଷ୍ୟତ ପାଇଁ ଖଣି ଓ ପାଣି ଆନ୍ଦୋଳନ ଓ ନାରୀ ନିର୍ଯ୍ୟାତନା ବିରୋଧୀ ଆନ୍ଦୋଳନ ।

## ଆଧାର 
ଶ୍ରେଣୀ:ଶ୍ରେଣୀହୀନ
ସାଲିମ ଦୁରାନୀ

**ସଲିମ ଅଜିଜ ଦୁରାନୀ 
 
** ୧୯୩୪ରେ ଅଫଗାନିସ୍ତାନର କାବୁଲରେ ଜନ୍ମଗ୍ରହଣ କରିଥିବା ସଲିମ ଭାରତୀୟ କ୍ରିକେଟ ଦଳ ପାଇଁ ୨୯ଟି ଟେଷ୍ଟ ୧୯୬୦ରୁ ୧୯୭୩ ମସିହା ଯାଏ ଖେଳିଥିଲେ । ସେ ଜଣେ ଆକ୍ରମଣାତ୍ମକ ବେଟସମେନ ହେବା ସହ ବାମ ହାତି ସ୍ପିନ ବୋଲିଂ ମଧ୍ୟ କରୁଥିଲେ । ସେଯୁଗରେ ଭି ସେ ଛକ୍କା ମାରିବା ପାଇଁ ପ୍ରଖ୍ୟାତ ଥିଲେ । 

ସେ ' ଚରିତ୍ର' ନାମକ ଏକ ହିନ୍ଦୀ ଚଳଚ୍ଚିତ୍ରରେ ମଧ୍ୟ ପରବୀନ ବାବିଙ୍କ ସହ ଅଭିନୟ କରିଥିଲେ , ଯାହାକି ଫ୍ଲପ ହେଇଥିଲା । ସେ ପ୍ରଥମ କ୍ରିକେଟର ଯିଏ ଅର୍ଜୁନ ପୁରସ୍କାର ପାଇଥିଲେ ଓ ସି॰ କେ ॰ ନାଇଡୁ ପୁରସ୍କାର ମଧ୍ୟ ପାଇଥିଲେ ତାଙ୍କ କ୍ରିକେଟ ଅବଦାନ ପାଇଁ  । 

## See also 
* List of Test cricketers born in non-Test playing nations

## References 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଜିତେନ୍ଦ୍ର ହରିପାଲ

**ଜିତେନ୍ଦ୍ର ହରିପାଲ** (ଜିତେନ୍ଦ୍ରିୟ ହରିପାଳ ନାମରେ ମଧ୍ୟ ପରିଚିତ) ଜଣେ ପଦ୍ମଶ୍ରୀ ସମ୍ମାନିତ ଗାୟକ । ସେ 'ରଙ୍ଗବତୀ' ଗୀତ ଗାଈ  ପ୍ରସିଦ୍ଧ ହୋଇଥିଲେ । ସେ ସମ୍ବଲପୁରୀ ଗାୟିକା କ୍ରୀଷ୍ଣା ପଟେଲଙ୍କ ସହ କୋଶଳୀ ଭାଷାରେ ଲୋକ ସଂଗୀତ "ରଙ୍ଗବତୀ"ର ଉପସ୍ଥାପନା କଲେ । ଜିତେନ୍ଦ୍ର ସମ୍ବଲପୁରର ଏକ ଦଳିତ ପରିବାରରେ ଜନ୍ମଗ୍ରହଣ କରିଥିଲେ । ପରେ ସେ ରଙ୍ଗବତୀର ପ୍ରଭୁତା ସଫଳତା ପରେ କୋଶଳୀ ଭାଷାରେ ୧୦୦୦ରୁ ଉର୍ଦ୍ଧ ଗୀତ ଗାଇଥିଲେ । ଆକାଶବାଣୀ କଳାକାର ହିସାବରେ ମଧ୍ୟ ବହୁତ ସଙ୍ଗୀତ ପରିବେଷଣ କରିଥିଲେ ଭି ବର୍ତ୍ତମାନ ସୁଦ୍ଧା ଦାରିଦ୍ରତାର କଷାଘାତରୁ ମୁକ୍ତ ହେଇ ପରି ନାହାନ୍ତି । 

## ବ୍ୟକ୍ତିଗତ ଜୀବନ 
ଜିତେନ୍ଦ୍ରଙ୍କ ପିତା ମାନଧାତା ହରିପାଳ ଜଣେ ଲୋକ ସଂଗୀତକାର ଓ ଗାୟକ ଥିଲେ। ଅର୍ଥାଭାବ ଯୋଗୁଁ ଜିତେନ୍ଦ୍ର ବିଦ୍ୟାଳୟ ଶିକ୍ଷା ଅଧାରେ ବନ୍ଦ କରିଥିଲେ । ଜିତେନ୍ଦ୍ର ତାଙ୍କ ପିଲା ଦିନରୁ ହିଁ ଗୀତ, ପାରମ୍ପାରିକ ବାଦ୍ୟ ପ୍ରତି ଅତ୍ୟନ୍ତ ଆଗ୍ରହୀ ଥିଲେ । ସଙ୍ଗୀତ ବିଦ୍ୟାଳୟରେ ନା ଲେଖିବାକୁ ଅର୍ଥ ନ ଥିବାରୁ ସେ ସ୍କୁଲ ବାହାରେ ଛିଡ଼ା ହେଇ ଶିଖୁଥିଲେ । ଏପରିକି ବର୍ଷାରେ ଭିଜି ଭିଜି ବାହାରେ ଠିଆ ହେଇ ସଙ୍ଗୀତ ଆଖଡ଼ାରୁ ଶିଖୁଥିଲେ । ସେ ନିଜେ କହନ୍ତି ଯେ ସେ ସବୁ ରାଗ ବିଷୟରେ ଜାଣୁଥିଲେ ମଧ୍ୟ ରାଗର ନା ଜାଣୁ ନଥିଲେ । ଜିତେନ୍ଦ୍ରଙ୍କ ପୁଅ ଓ ପୁତ୍ରବଧୂ ମଧ୍ୟ ଗାୟକ ଗାୟିକା । ଏବେ ଜିତେନ୍ଦ୍ର ସପରିବାର ସମ୍ବଲପୁର ଷ୍ଟେସନ ପାଖ ଝୋପଡ଼ି ଘରେ ରହନ୍ତି । 

## ବୃତିଗତ ଜୀବନ 
"ସଙ୍ଗୀତକୁ ନେଇ ଜୀବିକା ନିର୍ବାହ କରି ହେବ ନାହିଁ , ମନ ସିନା ଭରି ହେବ, ପେଟ ନୁହେଁ " ଏହା ଜିତେନ୍ଦ୍ରଙ୍କ ଉକ୍ତି । ବାଧ୍ୟ ହେଇ ଜିତେନ୍ଦ୍ର ଶ୍ରମିକ ଭାବେ ବା ଅନ୍ୟ ଯେ କୌଣସି କାର୍ଯ୍ୟ ମିଳିଲେ କରି ଥାଆନ୍ତି । ତାଙ୍କ ଗୀତ ରଙ୍ଗବତୀ ଏତେ ବିଖ୍ୟାତ ହେଇଥିଲେ ମଧ୍ୟ ସେ ବିଶେଷ କିଛି ଲାଭ ପାଇ ନଥିଲେ । ରେକର୍ଡ଼ କରିଥିବା କମ୍ପାନୀ ହିଁ ସବୁ ଲାଭ ଅର୍ଜନ କଲା । 

୧୯୭୧ରୁ ସେ ଆକାଶବାଣୀରେ 'ବି' ଗ୍ରେଡ କଳାକାର ଭାବେ ନିଯୁକ୍ତି ପାଇ ଅନେକ ଲୋକ ଗୀତ, କୋଷଳୀ ଆଞ୍ଚଳିକ ଗୀତ ଗାଇଥିଲେ । ରଙ୍ଗବତୀ ୧୯୭୬ରେ ରେକର୍ଡ଼ ହେଇଥିଲେ ବି ସ୍ୱତ୍ତ୍ୱାଧୀକାର ବିବାଦ ହେତୁ ୭୮/୭୯ ଯାଏ ମୁକ୍ତିଲାଭ ହେଇ ପାରି ନଥିଲା । ପରେ ସେ ଗୀତ ଖୁବ ଲୋକପ୍ରିୟ ହେଲା, ପରେ କଲିକତାର ରେକର୍ଡ କମ୍ପାନୀ ତାଙ୍କ ସରଳତାର ସୁଯୋଗ ନେଇ ୩ ବର୍ଷ ପାଇଁ ତାଙ୍କଠୁ ଚୁକ୍ତି ସ୍ୱାକ୍ଷର କରିନେଲା । ଚୁକ୍ତି କାରଣରୁ ଜିତେନ୍ଦ୍ର ଆଉ କୌଣସି ଅନ୍ୟ କମ୍ପାନୀ ତରଫରୁ ଗାଈ ପାରିଲେ ନାହିଁ । ତାଙ୍କର ଆର୍ଥିକ ଅବସ୍ଥା ସେଇଥି ପାଇଁ ଖରାପ ହେବାରେ ଲାଗିଲା  ।
ଓଡ଼ିଆ, ଭୋଜପୁରୀ, ବଙ୍ଗାଳୀ, ଛତିଶଗଡ଼ ତଥା ଢକିଆ ଭାଷାରେ ତାଙ୍କର ଅନେକ ଗୀତ ରହିଛି ।  

## ପୁରସ୍କାର ଓ ସମ୍ମାନ ସବୁ 
* ପଦ୍ମଶ୍ରୀ, ୨୦୧୭
* ଜୟମାଲା ସଙ୍ଗୀତ ସୁଧାକର ସମ୍ମାନ, ୨୦୧୬
* ସମ୍ମାନଜନକ ଡି. ଲିଟ ଉପାଧି, ୨୦୧୫ (ଉତ୍କଳ ବିଶ୍ୱବିଦ୍ୟାଳୟ ତରଫରୁ)  
* ଓଡ଼ିଶାର ତତ୍କାଳିନ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ତାଙ୍କୁ ୨୦୦୭ରେ ସ୍ୱତନ୍ତ୍ର ଭାବେ ସମ୍ମାନିତ କରିଥିଲେ 
* ଓଡ଼ିଶା ପ୍ରିମିଅର ଲିଗର ବ୍ରାଣ୍ଡ ଆମ୍ବାସାଡର, ୨୦୧୨
## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ମେଥୋଟ୍ରେକ୍ସେଟ

{{Infobox drug
| Watchedfields = changed
| verifiedrevid = 464193974
| drug_name = 
| IUPAC_name = (2*S*)-2-[(4-{[(2,4-Diaminopteridin-6-yl)methyl](methyl)amino}benzoyl)amino]pentanedioic acid
| image = Methotrexate skeletal.svg
| width = 300
| image2 = Methotrexate ball-and-stick model.png
| width2 = 300

| pronounce = 
| tradename = Trexall, Rheumatrex, others
| protein_bound = 35–50% (parent drug),
| metabolism = Hepatic and intracellular ଆଗରୁ ଏହି ଅନ୍ୟାନ୍ୟ ରୋଗ ଯଥା:- କର୍କଟ, ଅଟୋଇମ୍ମ୍ୟୁନ ଡିଜିଜ, ଅଥାନ ଗର୍ଭ ଓ ଡାକ୍ତରୀ ଗର୍ଭପାତ ସକାଶେ ବ୍ୟବ‌ହାର କରାଯାଉଥିଲା । ଏହାଦ୍ୱାରା ଚିକିତ୍ସା ହେଉଥିବା କର୍କଟ ରୋଗମାନଙ୍କର ନାମ: ସ୍ତନ କର୍କଟ, ଲିଉକେମିଆ, ଫୁସଫୁସ କର୍କଟ, ଲିମ୍ଫୋମା ଓ ଓସ୍ଟିଓସାର୍କୋମା (osteosarcoma) । ଅଟୋଇମ୍ମ୍ୟୁନ ରୋଗମାନଙ୍କର ନାମ: ସୋରିଆସିସ, ରିଉମାଟଏଡ ଆର୍ଥ୍ରାଇଟିସ ଓ କ୍ରନ୍ ରୋଗ । ଏ ଔଷଧ ଉଭୟ ପାଟିରେ ବା ଇଞ୍ଜେକସନ ଆକାରରେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ମାସକୁ ଖର୍ଚ୍ଚ ୨୫ରୁ ୫୦ ଡଲାର ।

## ଆଧାର 
ଶ୍ରେଣୀ:ଔଷଧ
କୀର୍ତି ଆଜାଦ

**କିର୍ତିବର୍ଦ୍ଧନ ଭଗବତ ଝା ଆଜାଦ**  ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି । ସେ ବିହାରର ପୁର୍ଣିଆଠାରେ ୨  ଜାନୁଆରୀ୧୯୫୯ରେ ଜନ୍ମଗ୍ରହଣ କରିଥିଲେ । ସେ ୧୯୮୦ରୁ ୧୯୮୬ ମଧ୍ୟରେ ଏକ ଅଲରାଉଣ୍ଡର ଭାବେ  ଜାତୀୟ ଦଳ ପାଇଁ ୭ଟି ଟେଷ୍ଟ ଓ ୨୫ଟି ଏକଦିବସୀୟ ଖେଳିଥିଲେ । ଅଧୁନା ସେ ଜାତୀୟ  ରାଜନୀତି ସହିତ ଜଡ଼ିତ ।  ପୂର୍ବତନ ବିହାର ମୁଖ୍ୟମନ୍ତ୍ରୀ ଭଗବତ ଝା ଅଜଡଙ୍କ ପୁତ୍ର କୀର୍ତ୍ତି ଆଜାଦ  ଜଣେ ଆକ୍ରାମକ ବ୍ୟାଟ୍ସ ମ୍ୟାନ  ତଥା ଦ୍ରୁତ ଗତି ବିଶିଷ୍ଠ ସ୍ପିନର ଥିଲେ । ୧୯୮୦-୮୧ରେ ସେ ପ୍ରଥମ ଥର ପାଇଁ ଅଷ୍ଟ୍ରେଲିଆ ଓ ନିଉଜିଲାଣ୍ଡ ଗସ୍ତ ପାଇଁ ମନୋନୀତ ହୋଇ ଥିଲେ ।  ଖେଳ ଜୀବନ ରେ ତାଙ୍କର ଉଲ୍ଲେଖନୀୟ  କୀର୍ତିମାନ ହେଲା ସେ ୧୯୮୩ରେ ଭାରତ ଜିତି ଥିବା ବିଶ୍ୱ କପ ଦଳର ସଦସ୍ୟ ଥିଲେ । 

## ଘରୋଇ ପ୍ରଦର୍ଶନ 
ସେ ନୂଆ ଦିଲ୍ଲୀରେ ସ୍କୁଲ କ୍ରିକେଟ ଦଳରେ ତାଙ୍କର କ୍ରିକେଟ ଜୀବନ ଆରମ୍ଭ କରି ଦିଲ୍ଲୀ ରଣଜୀ ଦଳ ପାଇଁ ୯୫ଟି  ମେଚ ଖେଳି ୪୮୬୭ ରନ ଓ ୧୬୨ଟି ଉଇକେଟ ନେଇଥିଲେ । ତାଙ୍କର ସର୍ବୋତ୍ତମ ଘରେଇ ପ୍ରଦର୍ଶନ ହେଲା ହିମାଚଳ ପ୍ରଦେଶ ବିରୁଦ୍ଧରେ ୧୯୮୫/୮୬ରେ ୨୧୫ ରନ  ସଂଗ୍ରହ  ।  

## ଅନ୍ତର୍ଜାତିକ ପ୍ରଦର୍ଶନ 
ଅନ୍ତର୍ଜାତିକ ସ୍ତରରେ ଖୁବ ବେଶୀ ସଫଳତା ପାଇ ନ ଥିଲେ ଭି ସେ ଭାରତ  ପ୍ରଥମ ଥର ପାଇଁ ୧୯୮୩ରେ ହାସଲ କରିଥିବା ବିଶ୍ୱ କପରେ ତାଙ୍କର ଅବଦାନ ଖୁବ ଉଲ୍ଲେଖଯୋଗ୍ୟ । ଅଲ୍ ରାଉଣ୍ଡର ମାନଙ୍କଦ୍ୱାରା ଭର୍ତ୍ତି ଥିବା ଭାରତୀୟ ଦଳରେ ସେ ସେମି ଫାଇନାଲରେ ଭଲ ବୋଲିଂ କରିବା ସହ ଇଂଲଣ୍ଡ ଅଲରାଉଣ୍ଡର ଇୟାନ ବୋଥାମଙ୍କୁ ଆଉଟ କରି ଭାରତୀୟ ଦଳର  ବିଜୟ ପଥ ସୁଗମ କରିଥିଲେ । 

ଆଜାଦ ୧୯୮୩ରେ ନୂଆ ଦିଲ୍ଲୀରେ ଖେଳାଯାଇଥିବା ଭାରତର ପ୍ରଥମ ଦିବାରାତ୍ର ଏକଦିବସୀୟ ମ୍ୟାଚରେ ଏକ ସ୍ମରଣୀୟ ପ୍ରଦର୍ଶନ ଦେଇଥିଲେ । ପାକିସ୍ଥାନ ପ୍ରଥମେ ବ୍ୟାଟିଂ କରି ୧୯୭  ରନ ୩ ଉଇକେଟରେ କରିଥିଲା । ସମସ୍ତ ୩ଟି ଯାକ ଉଇକେଟ କୀର୍ତି ହିଁ ନେଇଥିଲେ । ପରେ ସେ ଅପରାଜିତା ୭୧ ରଣ କରିବା ଫଳରେ ଭାରତ ବିଜୟୀ ହେଇ ପାରିଥିଲା । ଏଥିରେ ସେ ୭ଟି ବିରାଟ ଛକ୍କା ମାରିଥିଲେ । କିନ୍ତୁ ତାହା ପରେ ସେ ଟେଷ୍ଟ ବା ଏକଦିବାସୀୟରେ ବିଶେଷ ସଫଳତା ନ ପାଇ ଦଳରୁ ବିଦାୟ ନେଇଥିଲେ । 

## ରାଜନୀତି 
ପିତା ଭାଗବତ ଝା ଅଜାଦଙ୍କ ପଦାଙ୍କ ଅନୁସରଣ କରି ସେ ନିଜ ନିର୍ବାଚନ ମଣ୍ଡଳୀ ଦରଭଙ୍ଗାରୁ ଲୋକ ସଭା ପାଇଁ ଲଢି ଭାରତୀୟ ଜନତା ପାର୍ଟି ସଦସ୍ୟ ହେଇ ନିର୍ବାଚିତ ହେଇଥିଲେ । ବର୍ତ୍ତମାନ ସେ ତୃତୀୟ ଥର ପାଇଁ ସେଇ ଆସନରୁ ଲୋକ ସଭା ସଦସ୍ୟ ଅଛନ୍ତି । ଦିଲ୍ଲୀ କ୍ରିକେଟ ପରିଚାଳନାକୁ ନେଇ ତାଙ୍କ ଅସନ୍ତୋଷ ପାଇଁ ସେ ଦଳରୁ ୨୦୧୫ରେ ବିତାଡିତ ମଧ୍ୟ ହେଇଥିଲେ । ବର୍ତ୍ତମାନ ସେ  ତୃତୀୟ ଥର ପାଇଁ ଦରଭଙ୍ଗା ଲୋକ ସଭା ଆସନରୁ ବିଜୟୀ ହେଇ ବର୍ତ୍ତମାନ ସେବାରତ ।  

## ବ୍ୟକ୍ତିଗତ ଜୀବନ 
ପତ୍ନୀ ପୁନମ ସହ ତାଙ୍କର ଦୁଇ ପୁତ୍ର ଅଛନ୍ତି । ତାଙ୍କର ପୁଅମାନେ ଦିଲ୍ଲୀ ଜୁନିଅର ଦଳ ତରଫରୁ ଖେଳନ୍ତି । 

## IPL ପ୍ରତି ଆଜାଦଙ୍କ ମନ୍ତବ୍ୟ 
୨୦୧୨ରେ IPLରେ ମେଚ ଫିକସିଙ୍ଗ ପରେ ଆଜାଦ ଏହାକୁ ତୀବ୍ର ସମାଲୋଚନା କରି IPL ବନ୍ଦ କରାଯିବା ପାଇଁ ଦାବି କରିଥିଲେ । 

## ଆଧାର
ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:୧୫ଶ ଲୋକ ସଭା ସଭ୍ୟ
ଶ୍ରେଣୀ:ଭାରତୀୟ ଜନତା ପାର୍ଟିର ରାଜନୀତିଜ୍ଞ
ଆଡାମ ଗିଲଖ୍ରୀଷ୍ଟ

**ଆଦାମ କ୍ରେଗ ଗିଲଖ୍ରୀଷ୍ଟ** ବିଶ୍ୱର ଅନ୍ନ୍ୟତମ ସର୍ବକାଳିନ ଶ୍ରେଷ୍ଠ ୱିକେଟ କିପର-ବେଟସ ମେନର ମାନ୍ୟତା ପାଇ ଆସୁଛନ୍ତି । ଗିଲ୍ଲୀ ବା ଚର୍ଚି ନାମରେ ମଧ୍ୟ ଜଣା ଶୁଣା ଗିଲଖ୍ରୀଷ୍ଟ ଅଷ୍ଟ୍ରେଲିଆର ଜଣେ  କ୍ରିକେଟର । ସେ ଜଣେ ବିସ୍ଫୋରକ ବେଟସମେନ ହେଇଥିବା ସହ ଏକଦା ଏକଦିବସୀୟରେ ବିଶ୍ୱରେ ସର୍ବାଧିକ କେଚ ନେଇଥିବା ୱିକେଟ କିପର ମଧ୍ୟ । ସେ ପ୍ରଥମ କ୍ରିକେଟ ଖେଳାଳି ଭାବେ ଟେଷ୍ଟ କ୍ରିକେଟରେ ୧୦୦ଟି ଛକା ମାରିଥିବାର ଗୌରବର ଅଧିକାରୀ । ଟେଷ୍ଟରେ ତାଙ୍କର ୧୭ଟି ଆଉ ଏକଦିବସୀୟରେ ୧୬ଟି ଶତକ ଅଛି । କେବଳ ଶ୍ରୀଲଙ୍କାର ୱିକେଟ କିପର ସଙ୍ଗାକାରା ତାଙ୍କଠୁ ବେଶୀ ଶତକ ଓ ରନ କରିଛନ୍ତି , ଜଣେ ୱିକେଟ କିପର ହିସାବରେ । କ୍ରମାଗତ ୩ଟି ବିଶ୍ୱ କପ ଫାଇନାଲ ( ୧୯୯୯, ୨୦୦୩ ଓ ୨୦୦୭ )ରେ ସେ ୫୦ରୁ ବେଶୀ ରନକରିବାର ବିରଳ କୃତି ହାସଲ କରିଥିଲେ । 

  ୨୦୦୭ ବିଶ୍ୱ କପ ଫାଇନାଲରେ ଶ୍ରୀଲଙ୍କା ବିରୁଦ୍ଧରେ କରିଥିବା ୧୪୯ ରନ ଯାହା ମାତ୍ର ୧୦୪ ବଳରେ କରିଥିଲେ , ତାହା ତାଙ୍କର ସର୍ବଶ୍ରେଷ୍ଠ ପ୍ରଦର୍ଶନ ବୋଲି କୁହା ଯାଏ । IPLରେ ମଧ୍ୟ ଗିଲଖ୍ରୀଷ୍ଟ ଚମତ୍କାର ପ୍ରଦର୍ଶନ କରି ପ୍ରଥମ ଖେଳାଳି ଭାବେ ୧୦୦୦ ରନ ପୂରଣ କରିଥିଲେ । 

  ଗିଲଖ୍ରୀଷ୍ଟ ଅଷ୍ଟ୍ରେଲିଆ ପାଇଁ ୯୬ଟି ଟେଷ୍ଟ ସହ ୨୭୦ଟି ଏକଦିବସୀୟ ଖେଳିଥିଲେ । .ମାର୍ଚ , ୨୦୦୮ରେ ସେ ଅନ୍ତର୍ଜାତିକ କ୍ରିକେଟରୁ ସନ୍ନ୍ୟାସ ନେଇଥିଲେ । 
 ତେବେ ସେ IPL ଓ କାରିବିଆନ ଲିଗରେ ତାଙ୍କର ଖେଳ ଜାରି ରଖିଥିଲେ । 

## ଅନ୍ତର୍ଜାତିକ ପ୍ରଦର୍ଶନ  
### Early one-day seasons 
thumb|୨୦୦୫ରେ ବିଶ୍ୱ ଏକାଦଶ ପାଇଁ ଖେଳି ଶତକ କରିବା ଅବସରରେ .
ବାଆଁ|thumb|ନିଜ ସହର ପଡ଼ିଆ WACAରେ ଦକ୍ଷିଣ ଆଫ୍ରିକା ବିପକ୍ଷ୍ରେ ଗିଲଖ୍ରୀଷ୍ଟ
thumb|୨୦୦୬ରେ ତରୁଣା ଗିଲଖ୍ରୀଷ୍ଟ

thumb|ଭାରତ ବିରୁଦ୍ଧରେ ଗିଲଖ୍ରୀଷ୍ଟ ୨୦୦୭ ରେ

## Style of play 
thumb|ସେନ ବାର୍ଣଙ୍କ ବଲରେ ଷ୍ଟ୍ରାସଙ୍କୁ ଆଉଟ କରୁଛନ୍ତି ୱିକେଟ କିପର ଗିଲଖ୍ରୀଷ୍ଟ

## ଦୃଷ୍ଟାନ୍ତ ମୂଳକ ବ୍ୟବହାର 
ଏହି ଯୁଗରେ ଗିଲଖ୍ରୀଷ୍ଟଙ୍କ ପରି ନିୟମବାଦୀ ଖେଳାଳି ମିଳିନା ବିରଳ । ସେ କେବେହେଲେ ଆମ୍ପୟରଙ୍କ ନିଷ୍ପତ୍ତିର ବିରୋଧ କରନ୍ତିନୀ । ଯଦି ନିଜେ ଜାଣିବେ ଆଉଟ  ବୋଲି ସେ ନିର୍ଦ୍ଦେଶକୁ ଅପେଛ୍ଯା ନା କରି ଚାଲି ଆସନ୍ତି । ପଡ଼ିଆ ବା ବାହାରେ ତାଙ୍କ ବ୍ୟବହାର ଖୁବ ମାର୍ଜିତ ।  

## ରାଜନୀତି , ଜନସେବା ଓ ସମ୍ବାଦିକତା 
ଡାହାଣ|thumb|କାନବେରା ସଭାରେ ଗିଲଖ୍ରୀଷ୍ଟ
କ୍ରିକେଟ ବାହାରେ ଆଦାମ ରାଜନୀତି ଓ ସମାଜ ସେବା ପାଇଁ ମଧ୍ୟ ବହୁତ ସମୟ ଦେଇ ଆସୁଛନ୍ତି ।ଏପରିକି ମେଡ଼ିଆରେ ମଧ୍ୟ ସର୍ବଦା ସକ୍ରିୟ  ଅଂଶ ନେଇଥାନ୍ତି ।   

### ପୁରସ୍କାର ସମୂହ  
ICC ହଲ ଓଫ ଫେମ ସମେତ ବହୁତ ପୁରସ୍କାର ପାଇଛନ୍ତି ଆଦାମ ଗିଲଖ୍ରୀଷ୍ଟ । ଅଷ୍ଟ୍ରେଲିଆର ପ୍ରାୟ ସବୁ ସମ୍ମାନ ଜଣକ ପୁରସ୍କାର ତାଙ୍କୁ ମିଳି ସାରିଛି । ଦିଅ ଯାଇଥିବା ସାରଣୀରୁ ତାଙ୍କର ଚମତ୍କାର ପ୍ରଦର୍ଶନର ପୂର୍ଣ ଚିତ୍ର ମିଳିପାରିବ ।  

### ମେନ ଓଫ ମେଚ ପୁରସ୍କାର ସବୁ  
### Man-of-the-series awards (Test match series) 
* Holder of most ODI dismissals by a wicketkeeper (472), as of 4 November 2011.
* Gilchrist's best ODI batting score of 172 was made against Zimbabwe, Hobart, 2003–04.
* He has captained Australia in 15 ODIs: 11 wins, 4 losses.
* Holder for record of second fastest ODI century by an Australian (100 from 67 deliveries against Sri Lanka on 14 February 2006).
* Holder of most ODI centuries by a wicketkeeper (15), 4 February 2008.

କେନ୍ଦ୍ର|thumb|300x300_ପିକସେଲ|An innings–by–innings breakdown of Gilchrist's ODI batting career, showing runs scored (red bars) and the average of the last ten innings (blue line).

### Man-of-the-match awards (ODIs) 
### Man-of-the-series awards (ODI series) 
### Twenty20 Centuries 
## Career Best Performances 
## Notes 
ଶ୍ରେଣୀ:୧୯୭୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଅଣ-ଭାରତୀୟ କ୍ରିକେଟ ଖେଳାଳି
ଇରଫାନ ପଠାଣ

୨୭ ଡିସେମ୍ବର ୧୯୮୪ରେ ଜନ୍ମଗ୍ରହଣ କରିଥିବା ଇରଫାନ ପଠାଣ ୨୦୦୩/୪ରେ ବର୍ଡର ଗାଭାସ୍କର ଟ୍ରଫିରେ ଭାରତୀୟ ଜାତୀୟ କ୍ରିକେଟ ଦଳକୁ ପ୍ରବେଶ କରିବା ପରେ ୨୦୦୫ ଯାଏ ନିୟମିତ ଭାବେ ଖେଳିଆସିଥିଲେ । ତାହା ପରେ ସେ ବାରମ୍ବାର ଦଳକୁ ପ୍ରତ୍ୟାବର୍ତନ କଲେ ମଧ୍ୟ ଆଉ ପୂର୍ଣ ଫର୍ମ ପାଇ ପରି ନଥିଲେ । ଜଣେ  ବାମ ହାତି  ଦ୍ରୁତ ବୋଲର ହେବା ସହ ଜଣେ  ଉପଯୋଗୀ ବେଟସମେନ ହିସାବରେ ଦଳର ଜଣେ ମୁଲ୍ୟବାନ ସଦସ୍ୟ ଥିଲେ । ସେ ତାଙ୍କର ଶେଷ ଟେଷ୍ଟ ୨୦୦୮ରେ ଖେଳିଥିଲେ ଓ ସେତେବେଳେ ତାଙ୍କର ବୟସ ମାତ୍ର ୨୪ ହେଇଥିଲା ।   

୧୯ ବର୍ଷ ବୟସରେ ଜାତୀୟ ଦଳକୁ ପ୍ରବେଶ କଲା ବେଳେ ସେ ବେଶ ଦ୍ରୁତ ଗତିରେ ବୋଲିଂ କରୁଥିଲେ । ଏପରି କିଙ୍କୁ ପାକିସ୍ଥାନର କିମ୍ବଦନ୍ତୀ ବୋଲର ବାସିମ ଅକ୍ରମଙ୍କ ସହ ତୁଳନା ମଧ୍ୟ କରା ଯାଉଥିଲା । ୨୦୦୪ରେ ସେ ICCଦ୍ୱାରା ଏମରଜିଙ୍ଗ ପ୍ଲେୟାର ପୁରସ୍କାର ମଧ୍ୟ ପାଇଥିଲେ । ୨୦୦୪ରେ ପାକିସ୍ଥାନରେ ହେଇଥିବା ଟେଷ୍ଟ ଓ ଏକଦିବସୀୟ ସିରିଜରେ ବିଜଯରେ ତାଙ୍କର ଅହମ ଭୂମିକା ଥିଲା । ସେହି ବର୍ଷ ସେ ବାଂଲାଦେଶ ବିରୁଦ୍ଧରେ ୨ଟି ଟେଷ୍ଟରେ ୧୮ଟି ୱିକେଟ ନେଇ ଚହଳ ପକେଇଥିଲେ । କିନ୍ତୁ ୨୦୦୫ ବେଳକୁ ତାଙ୍କର ଫର୍ମରେ ଦ୍ରୁତ ଅବନତି ଘଟିବାରୁ ତାଙ୍କୁ ସାମୟିକ ଭାବେ ଦଳରୁ ବିଦାୟ ନେବାକୁ ହେଇଥିଲା । ପରେ ଗ୍ରେଗ ଚାପେଳ ଭାରତୀୟ କୋଚ ହେବା ପରେ ତାଙ୍କର ବ୍ୟାଟିଂର ଉନ୍ନତି ପାଇଁ ଉପଦେଶ ଦେଇଥିଲେ , ଯାହା ଫଳରେ ସେ କ୍ରମାଗତ ଭାବେ ଟେଷ୍ଟ ଓ ଏକଦିବାସୀୟରେ ଉପଯୋଗୀ ବ୍ୟାଟିଂ କରି ପାରିଥିଲେ । ବିଶ୍ୱର ଅଲରାଉଣ୍ଡର ତାଲିକାରେ ସେ ୨ ୟ ସ୍ଥାନ ମଧ୍ୟ ଅଧିକାର କରିଥିଲେ । 
  ୨୦୦୬ ମସିହାରେ ସେ ପାକିସ୍ଥାନ ବିପକ୍ଷ୍ ଟେଷ୍ଟରେ ପ୍ରଥମ ଭାରତୀୟ ବୋଲର ଭାବେ hat - trick ଅର୍ଜନ କରିଥିଲେ । ପ୍ରଥମ ବିଶ୍ୱ T୨୦ , ଯାହାକି ଭାରତ ଜିତି ଥିଲା , ଇରଫାନ ପଠାଣ ତାଙ୍କର ମୂଲ୍ୟବାନ ଅବଦାନ ଦେଇଥିଲେ । ତା ପରେ ସେ ଦଳରେ ସ୍ଥାନ ପାଇ  ନଥିଲେ ଭି ଦୀର୍ଘ ୧୯ ମାସ ପରେ ୨୦୦୭ରେ ପୁଣି ଟେଷ୍ଟ ଦଳକୁ ବଛା ହେଲା ପରେ ତାଙ୍କର ପ୍ରଥମ ଟେଷ୍ଟ ଶତକ ହାସଲ କରିଥିଲେ । 

ଇରଫାନ ପଠାଣ ଜାତୀୟ ଦଳରୁ ବଡ଼ ପଡିଥିଲେ ମଧ୍ୟ ରଣଜୀ ଟ୍ରଫି , IPL, ଓ ଅନନ୍ୟ ତୁର୍ଣାମେଣ୍ଟରେ ନିୟମିତ ଖେଳି ଆସୁଛନ୍ତି । କିନ୍ତୁ ସେ ତାଙ୍କର ମୁଖ୍ୟ ଆୟୁଧ ଥିବା ଦ୍ରୁତ ବୋଲିଂରେ ଆଉ ପୂର୍ବ ପରି ଗତି ପାଉନଥିବାରୁ ଜାତୀୟ ଦଳ ପାଇଁ ଆଉ ପ୍ରାର୍ଥୀ ହେଇ ପାରୁ ନାହାନ୍ତି ।
  ତାଙ୍କର ବଡ଼ ଭାଇ ୟୁସୁଫ ପଠନ ମଧ୍ୟ ଜଣେ ଆକ୍ରାମକ ବେଟସ ମେନତଥା ସ୍ପିନ ବୋଲାର ହିସାବରେ କିଛି କଳା ଭାରତୀୟ ଜାତୀୟ ଦଳରେ ଖେଳିଥିଲେ । 
thumb|ଭଦୋଦରା ( ପୂର୍ବତନ ବରୋଦା ), ଇରଫାନ ପଠାଣଙ୍କ ଜନ୍ମସ୍ଥାନ ସହର
ବାଆଁ|thumb|ଦେସେମ୍ବର , ୨୦୦୩ରେ ଇରଫାନଙ୍କ ଟେଷ୍ଟ କ୍ରିକେଟରେ ପଦାର୍ପଣ ଜାହିର ଖାନ ଆହତ ହେବା କାରଣରୁ
alt=Young brown skinned clean shaven man wearing a blue sleeveless T-shirt with the word "SAHARA" in black, wearing dark shorts is about to deliver a white cricket ball. His left bowling arm is above his head and he is wearing white sports shoes. His leading right leg is straight while his trailing left leg is bent. He is grimacing. In the background is a white picket fence and shady green vegetation.|ବାଆଁ|thumb|414x414_ପିକସେଲ|ନେଟରେ ଅଭ୍ଯାସ ରତ ଇରଫାନ
thumb|350x350_ପିକସେଲ|୨୦୧୨ରେ ଅଷ୍ଟ୍ରେଲିଆ ବିପକ୍ଷ୍ୟରେ ଇରଫାନ ପଠାଣ

## ଇରଫାନ ଓ ୟୁସୁଫ ପଠନଙ୍କ କ୍ରିକେଟ ଏକାଡେମୀ 
ଇରଫାନ ପଠନ ଓ ୟୁସୁଫ ପଠନ ଏକ କ୍ରିକେଟ ଏକାଡେମି ମଧ୍ୟ ଖୋଲିଥିଲେ । ଏହା ଗ୍ରେ ଚ୍ଯାପେଲଙ୍କ ଏକାଡେମି ସହ ସହବନ୍ଧିତ ହେଇଥିଲା । 

## ପରିସଙ୍ଖ୍ଯାନ 
* 

### ଇରଫାନଙ୍କ ରେକର୍ଡ  
ଇରଫାନ ପଠନ ୧୦୦୦ ରନ ଓ ୧୦୦ ୱିକେଟ ନେବାର ବିଶ୍ୱ ରେକର୍ଡ କରିଥିଲେ । ସେ ଏହି କୃତି ୧୦୫୬ ଦିନରେ କରିଥିଲେ । .
* ସେ ୧୦୦ଟି ୱିକେଟ ନେବାରେ ଦ୍ରୁତତମ ଭାରତୀୟ ( ୫୯ ତି ମେଚ ) 

## Awards 
#### Man of the Series Awards 
### ODI Awards 
### T20I Awards 
#### Man of the Match Awards 
## ଆଧାର  

ଶ୍ରେଣୀ:୧୯୮୪ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଗୁଜରାଟର ଲୋକ
ସଫ୍ଟଓଏର ସ୍ୱାଧୀନତା ଦିବସ

ଡାହାଣ|thumb|250x250_ପିକସେଲ|ସଫ୍ଟଓଏର ସ୍ୱାଧୀନତା ଦିବସ ଲୋଗୋ ।
**ସଫ୍ଟଓଏର ସ୍ୱାଧୀନତା ଦିବସ** (**SFD**)  ଖୋଲା ସଫ୍ଟଓଏରର ଏକ ବାର୍ଷିକ ବିଶ୍ୱବ୍ୟାପୀ ପାଳନ ଉତ୍ସବ । .  ଫ୍ରି ସଫ୍ଟଓଏର ବାବଦରେ ସଚେତନତା ବୃଦ୍ଧି, ଏହାର ଉପଯୋଗୀତା, ଓ ଏହାର ବ୍ୟବହାର ବୃଦ୍ଧି ଲକ୍ଷରେ ଏହା ପାଳିତ ।

ସଫ୍ଟଓଏର ସ୍ୱାଧୀନତା ଦିବସ ୨୦୦୪ ମସିହାରେ ସ୍ଥାପିତ ହୋଇ ସେହି ବର୍ଷ ଅଗଷ୍ଟ ୨୮ ତାରିଖରେ ପ୍ରଥମ କରି ପାଳିତ ହୋଇଥିଲା । ପ୍ରଥମ ସଫ୍ଟଓଏର ସ୍ୱାଧୀନତା ଦିବସରେ ପାଖାପାଖି ୧୨ଟି ଦଳ ଭାଗ ନେଇଥଲେ । ତାହା ପରଠାରୁ ଏହା ଜଣାଶୁଣା ହୋଇଛି ଓ ଏହାର ଆୟୋଜକମାନେ ୨୦୧୦ ବେଳକୁ ୧୦୦୦ଟି ଦଳ ତିଆରି ହେବା ଆଶା କରିଥିଲେ । ଗତ ଦୁଇ ବର୍ଷ ଭିତରେ ଏହା ୪୦୦ରୁ ଅଧିକ ସହରରେ ପାଳିତ ଓ ୨୦୦୯ରୁ ୩୦% ଅଧିକ ବୃଦ୍ଧି ପରିଲକ୍ଷିତ ।

୨୦୦୬ ପରଠାରୁ ସଫ୍ଟଓଏର ସ୍ୱାଧୀନତା ଦିବସ ସେପ୍ଟେମ୍ବର ମାସର ତୃତୀୟ ସପ୍ତାହରେ ପାଳିତ ହୋଇଆସୁଛି । କେବେ କେବେ ଏହା ଯୋଗକୁ " ବିଶ୍ୱ ଜଳଦସ୍ୟୁଙ୍କ ଭଳି କଥା କୁହା ଦିବସ" ପାଳନ ଦିନ ପଡ଼ିଥାଏ ।

### SFD କାର୍ଯ୍ୟକ୍ରମ 
## ଅନ୍ୟାନ୍ୟ ସ୍ୱାଧୀନତା ଦିବସ 
ଡିଜିଟାଲ ଫ୍ରିଡ଼ମ ଫାଉଣ୍ଡେସନ ଅନ୍ୟାନ୍ୟ ସ୍ୱାଧୀନତା ଦିବସ ମଧ୍ୟ ପାଳିଥାଏ:

## ଅଧିକ ପଠନ 
* ଫ୍ରି ସଫ୍ଟ ଓଏରର ରୂପରେଖ
* ସଂସ୍କୃତି ସ୍ୱାଧୀନତା ଦିବସ
* ଡକୁମେଣ୍ଟ ସ୍ୱାଧୀନତା ଦିବସ
* ହାର୍ଡ଼ଓଏର ସ୍ୱାଧୀନତା ଦିବସ
* ବିଶ୍ୱ DRM ବିରୋଧ ଦିବସ, "ଡିଫେକ୍ଟିଭ ବାଇ ଡିଜାଇନ" କ୍ୟାମ୍ପେନରେ ଫ୍ରି ସଫ୍ଟଓଏର ଫାଉଣ୍ଡେସନଦ୍ୱାରା ପ୍ରଚାରିତ

## ଆଧାର 

## ବାହାର ଲିଙ୍କ 
* Software Freedom Day
* Digital Freedom Foundation 

ଶ୍ରେଣୀ:କମ୍ପ୍ୟୁଟର ବିଜ୍ଞାନ
ପରା ଅଲିମ୍ପିକ ରେ ଭାରତ

ଭାରତ ୧୯୬୮ରୁ ଆରମ୍ଭ ହେଇଥିବା ସମସ୍ତ ଗ୍ରୀଷ୍ମକଲିନ ପାରା ଅଲିମ୍ପିକରେ ଭାଗ ନେଇ ଆସୁଛି । ଚଳିତ ବର୍ଷ ବ୍ରାଜିଲର ଋଓଠାରେ ଅଲିମ୍ପିକ ହେଲା ପରେ ହେଇଥିବା ପର ଅଲିମ୍ପିକରେ ଭାଗ ନେଇ ଅଦ୍ଭୂତପୂର୍ବ ସଫଳତା ମଧ୍ୟ ପାଇ ଦେଶକୁ ଗର୍ବିତ କରିଛି । 

୧୯୭୨ ପର ଅଲିମ୍ପିକରେ ଭାଗ ନେଇ ଭାରତର ମୁରଳିକାନ୍ତ ପେଟକାର ୫୦ ମିଟର ଫ୍ରିଷ୍ଟାଇଲ ସନ୍ତରଣରେ ବିଶ୍ୱ ରେକର୍ଡ ସମୟ ୩୭.୩୩ ସେକେଣ୍ଡ ସହ ପ୍ରଥମ ସ୍ୱରନା ପଦକ ଭାରତ ପାଇଁ ଆଣିଥିଲେ ।୧୯୮୪ରେ ଯୋଗୀଣ୍ଡର ସିଂହ ବେଦି ଶଟ ପୁଟରେ ରୋପ୍ୟ ପଦକ ପାଇଥିଲେ । ସେ ସେହି ଅଲିମ୍ପିକରେ ଡ଼ିସକସ ଓ ଜାଭେଲିନ  ରେ ମଧ୍ୟ କାଂସ୍ୟ ପଦକ ପାଇଥିଲେ । ପୁଣି ଭୀମରାଓ  କେସରକାର ଜାଭେଲିନରେ ରୋପ୍ୟ ପଦକ ପାଇ ଭରତକୁ ୩୭ ତମ ସ୍ଥାନ ପାଇବାରେ ସାହାଯ୍ୟ କରିଥିଲେ .  

ସେଓଲଠାରେ ହେଇଥିବା ପର ଅଲିମ୍ପିକରେ ୧୯୮୮ ମସିହାରେ ମଧ୍ୟ ଭାଗ ନେଇ ଭାରତ ବିଶେଷ ସାଗଫଳତା ପାଇ ନ ଥିଲା । ୨୦୦୪ ଏଥେନ୍ସ ପର ଅଲିମ୍ପିକରେ ଭରତର ଦେବେନ୍ଦ୍ର ଝାଝରିଆ ଜାଭେଲିନରେ ସ୍ୱର୍ଣ୍ଣ ପଦକ ପାଇଲେ ଓ ତାଙ୍କ ଦଳ ସାଥି ରାଜିନ୍ଦର  ସିଂହ ୱେଟ ଲିଫ୍ଟିଂରେ କାଂଶ ପଦକ ଆଣିଲେ । ୨୦୧୨ ଲଣ୍ଡନ ପର ଅଲିମ୍ପିକରେ ଏନ॰ ଗିରିଶ ଉତ୍ଛ ଡିଆଁରେ ରୋପ୍ୟ ପଦକ ହାସଲ କଲେ ।

  ଏହି ବର୍ଷ ଋଓ ପର ଅଲିମ୍ପିକରେ ଭାରତୀୟମାନେ ଖୁବ ଉନ୍ନତ ପ୍ରଦର୍ଶନ ସହ ୨ଟି ସ୍ୱର୍ଣ୍ଣ  , ୧ଟି  ରୋପ୍ୟ ଓ ୧ଟି କାଂଶ ପଦକ ପାଇଥିଲେ । ଦେବେନ୍ଦ୍ର ଝାଝାରିଆ , ଓ ମାରିଆପ୍ପନ ଥଙ୍ଗଭେଲୁ ସ୍ୱର୍ଣ୍ଣ ପଦକ ପାଇଥିଲେ । 

## ଗ୍ରୀଷ୍ମ କାଳୀନ ପାରା ଅଲିମ୍ପିକରେ ଭାରତୀୟ ପଦକ ବିଜେତା ଗଣ  
୨୦୧୨ ପାରା ଅଲମ୍ପିକ କିନ୍ତୁ ବହୁଳ ଭାବରେ ଅବ୍ୟବସ୍ଥା ଓ ଅନୁଶାସନ ହୀନତା ଭିତରେ ଗତି କରି ଭାରତୀୟମାନଙ୍କୁ ବ୍ୟଥା ଦେଇଥିଲା । .

ଶ୍ରେଣୀ:ଅଲିମ୍ପିକ
ଶଙ୍କର୍ଷଣ ମଙ୍ଗରାଜ

**ଶଙ୍କର୍ଷଣ ମଙ୍ଗରାଜ** (ଜନ୍ମ: ୧୭ ମଇ ୧୯୪୩), ଆକାଶବାଣୀ କଟକର ଜଣେ ଅବସରପ୍ରାପ୍ତ ଭାଷ୍ୟକାର । "ଅନୁଚିନ୍ତା" କାର୍ଯ୍ୟକ୍ରମର ଉପସ୍ଥାପକ ଭାବରେ ସେ ଶ୍ରୋତାମାନଙ୍କ ନିକଟରେ ପରିଚିତ ।

ଶଙ୍କର୍ଷଣ, ୧୯୪୩ ମସିହାରେ ଖୋର୍ଦ୍ଧା ଜିଲ୍ଲାର ଗାଁ ତରାପିରେ ଜନ୍ମଗ୍ରହଣ କରିଥିଲେ । ସେ କୁହୁଡି ଜନତା ହାଇସ୍କୁଲରୁ ଏକାଦଶ ତଥା ପୁରୀର ଏସ.ସି.ଏସ କଲେଜରୁ ପ୍ରି-ଇଉନିଭରସିଟି ପାସ କରିଥିଲେ । ତାପରେ ରେଭେନ୍ସା ମହାବିଦ୍ୟାଳୟରୁ ସ୍ନାତକ ଓ ରାଧାନାଥ ଟ୍ରେନିଂ କଲେଜରୁ ବି.ଇ.ଡି ପାସ କରି ଶିକ୍ଷକତା ଆରମ୍ଭ କରିଥିଲେ । ସ୍ନାତକୋତ୍ତର ପଢ଼ିବା ଇଚ୍ଛାରେ, ଚାକିରି ଛାଡି ପୁଣି ରେଭେନ୍ସାରେ ନାମ ଲେଖାଇଥିଲେ । ସ୍କୁଲବେଳରୁ ସେ ଗପ, କବିତା, ପ୍ରବନ୍ଧ ଓ ଜୀବନୀ ଆଦି ଲେଖିବା ଆରମ୍ଭ କରିଥିଲେ । ପତ୍ରପତ୍ରିକାରେ ତାଙ୍କ ଲେଖା ମଧ୍ୟ ପ୍ରକାଶ ପାଉଥିଲା । ସ୍ନାତକୋତ୍ତର ପଢ଼ିବା ବେଳକୁ ଜଣେ ଆକାଶବାଣୀରେ କାମ କରୁଥିବା ଜଣେ ପରିଚିତ ବ୍ୟକ୍ତି ତାଙ୍କୁ ଏକ ପରିବାର କଲ୍ୟାଣ ଭିତ୍ତିକ କାର୍ଯ୍ୟକ୍ରମରେ ଭାଗନେବାକୁ କହିଲେ । ସେହି ପ୍ରଥମ ବେତାର କାର୍ଯ୍ୟକ୍ରମରେ ତାଙ୍କୁ ୬୦ ଟଙ୍କା ପାରିଶ୍ରମିକ ମିଳିଥିଲା । ତା ପରେ ଆକଶବାଣୀରେ ସେ ଆନାଉନ୍ସର ଭାବରେ ଯୋଗ ଦେଇଥିଲେ ଓ ଜୟପୁରରେ ତାଙ୍କର ପ୍ରଥମ ପୋଷ୍ଟିଂ ହୋଇଥିଲା । ୨୫୦ଟଙ୍କା ଦରମା ମିଳୁଥିଲା । ପାଞ୍ଚ ବର୍ଷ ଜୟପୁରରେ ରହିଲା ପରେ, ତାଙ୍କର କଟକ ବଦଳି ହୋଇଥିଲା । କଟକରେ ଯୋଗଦେବାର ବର୍ଷେ ପରେ ସେ ଛୁଟି ନେଇ ବ୍ରହ୍ମପୁର ବିଶ୍ୱବିଦ୍ୟାଳୟରେ ସାମ୍ବାଦିକତା ପାଠ ପଢ଼ିଥିଲେ । ପୁଣି ଆସି କଟକ କେନ୍ଦ୍ରରେ ଯୋଗଦେଇଥିଲେ । ୨୦୦୨ ମସିହାରେ ସେ ଆକାଶବାଣୀ କଟକ କେନ୍ଦ୍ରରୁ ସିନିୟର ଆନାଉନ୍ସର ଭାବରେ ସେବାନିବୃତ ହୋଇଥିଲେ ।

## ରଚନାବଳୀ 
ଅବସର ପରେ ଶଙ୍କର୍ଷଣ ସାହିତ୍ୟ ସାଧନାରେ ବ୍ରତି ଅଛନ୍ତି । ଦିବ୍ୟ ସନ୍ଦେଶ ନାମକ ଏକ ମାସିକିଆ ଓଡ଼ିଆ ପତ୍ରିକାର ସମ୍ପାଦନା କରୁଛନ୍ତି । "ଅନୁଚିନ୍ତା" ନାମରେ ତାଙ୍କର ଏକ ଆଧାତ୍ମିକ ପୁସ୍ତକ ମଧ୍ୟ ପ୍ରକାଶ ପାଇଛି । 
## ପୁରସ୍କାର ଓ ସମ୍ମାନ
* ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧନା, ୨୦୧୮
* ଗୋବିନ୍ଦ ନାରାୟଣ ଆଧ୍ୟାତ୍ମିକ ସାହିତ୍ୟ ସମ୍ମାନ, ୨୦୧୦ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
## ଆଧାର 
ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ପ୍ରୀତମ

**ପ୍ରୀତମ ଚକ୍ରବର୍ତ୍ତୀ** (ଜନ୍ମ ୧୪ ଜୁନ ୧୯୭୧) ଜଣେ ବଲିଉଡ଼ ଗାୟକ, ସଙ୍ଗୀତ ନିର୍ଦ୍ଦେଶକ, ଗୀଟାର ବାଦକ ଏବଂ ରେକର୍ଡ ପ୍ରଡ୍ୟୁସର । ଦୀର୍ଘ ୧୫ ବର୍ଷରୁ ଉର୍ଦ୍ଧ୍ୱ କାଳ ମଧ୍ୟରେ ସେ ବଲିଉଡ ପାଇଁ ତିଆରି କରିଛନ୍ତି ଅନେକ ଲୋକ ପ୍ରିୟ ଧୁନ୍ । ଫିଲ୍ମ "ଧୁମ" ଏବଂ "ଦିଲୱାଲେ"ରେ ତାଙ୍କର ପ୍ରମୁଖ କଣ୍ଠ ସ୍ୱର ଶୁଣିବାକୁ ମିଳିଛି । ପ୍ରୀତମ ୧୦୦ରୁ ଅଧିକ ଫିଲ୍ମରେ ମ୍ୟୁଜିକ କମ୍ପୋଜ୍ କରିଛନ୍ତି । ତାଙ୍କ ସଙ୍ଗୀତରେ; ସୁଫି/ଭାଙ୍ଗଡ଼ା, ଫୋକ୍/ୱେଷ୍ଟେର୍ନ ପରି ସବୁ ପ୍ରକାରର ଏକ ମଧୁର ସମ୍ମିଳନ ଦେଖିବାକୁ ମିଳିଥାଏ । ସେଥିପାଇଁ ତାଙ୍କୁ ସମକାଳୀନ ଯୁବ ସଙ୍ଗୀତ ନିର୍ଦ୍ଦେଶକମାନଙ୍କ ମଧ୍ୟରେ ଜଣେ ଭର୍ଷାଟାଇଲ ସଙ୍ଗୀତ ନିର୍ଦ୍ଦେଶକ ବୋଲି କୁହାଯାଏ । ନିଜର ସଙ୍ଗୀତ ସର୍ଜନା ପାଇଁ - ଦୁଇଥର ଫିଲ୍ମ ଫେୟାର୍ ଆୱାର୍ଡ, ଚାରିଥର ଜି ସିନେ ଆୱାର୍ଡ, ତିନିଥର ସ୍କ୍ରିନ୍ ଆୱାର୍ଡ ଏବଂ ତିନିଥର ଆଇଫା ଆୱାର୍ଡ ପାଇଛନ୍ତି ।

## ପ୍ରାଥମିକ ଜୀବନ
୧୯୭୧ ମସିହା ଜୁନ ୧୪ ତାରିଖରେ ଏକ ମଧ୍ୟବିତ ବଙ୍ଗାଳି ପରିବାରରେ ପ୍ରୀତମଙ୍କ ଜନ୍ମ ।
ବାପାଙ୍କ ନାମ "ପ୍ରବୋଧ ଚକ୍ରବର୍ତ୍ତୀ" ଓ ମା'ଙ୍କ ନାମ "ଅନୁରାଧା ଚକ୍ରବର୍ତ୍ତୀ" । ବାପା ଥିଲେ ଜଣେ ବୀମା ଅଧିକାରୀ , ସେ ମଧ୍ୟ ଥିଲେ ଜଣେ ଯନ୍ତ୍ର ସଙ୍ଗୀତ ବାଦକ । ବଳକା ସମୟରେ ସେ ଛୋଟ ପିଲାଙ୍କୁ ବାଦ୍ୟ ଯନ୍ତ୍ର ଶିକ୍ଷା ଦେଉଥିଲେ । କିନ୍ତୁ ଏକ ଦୁର୍ଘଟଣାରେ ସେ ନିଜ ଚାକିରି ହରାଇ ବସିଲେ । ଫଳରେ ସେ କେବଳ ସମସ୍ତ ସମୟ ବାଦ୍ୟଯନ୍ତ୍ର ଶିଖାଇବାରେ ଅତିବାହିତ କଲେ । ପ୍ରୀତମ ନିଜର ଉଭୟ ଯନ୍ତ୍ରସଙ୍ଗୀତ ଓ କଣ୍ଠସଙ୍ଗୀତ ଶିକ୍ଷା ନିଜ ବାପାଙ୍କଠାରୁ ଆରମ୍ଭ କରିଥିଲେ । ଗୀଟାର ଥିଲା ପ୍ରୀତମଙ୍କର ପ୍ରିୟ ବାଦ୍ୟ ଯନ୍ତ୍ର । ସେ ସେଇଥିରେ ନିଜକୁ ପାରଙ୍ଗମ କରିବାକୁ ପ୍ରୟାସ କରୁଥିଲେ ।

## ପୁନେରେ ପ୍ରୀତମ
"ସେଣ୍ଟ ଜେମ୍ସ ବିଦ୍ୟାଳୟ"ରେ ପାଠପଢ଼ା ଆରମ୍ଭ କରିଥିବା ପ୍ରୀତମ "ପ୍ରେସିଡ଼େନ୍ସି କଲେଜ"ରୁ ଜିଓଲୋଜିରେ ସ୍ନାତକ ହାସଲ କରିଥିଲେ । ତେବେ ଏମ.ଏସ.ସି କରିବା ପୁର୍ବରୁ ସେ ମ୍ୟୁଜିକକୁ କ୍ୟାରିଅର କରିବା ପାଇଁ ନିଷ୍ପତ୍ତି ନେଲେ । ତେଣୁ ପାଠପଢ଼ା ଛାଡ଼ି ସେ ପୁନେ ଫିଲ୍ମ ଇନଷ୍ଟିଚ୍ୟୁଟରେ ସାଉଣ୍ଡ ରେକର୍ଡ଼ିଂ ଓ ସାଉଣ୍ଡ ଇଂଜିନିୟରିଂରେ ନାମ ଲେଖାଇଲେ । ପୁନେରେ ପଢୁଥିବା ବେଳେ ସେ ହଙ୍ଗେରିଆନ୍ ଫିଲ୍ମ ନିର୍ମାତା ଇସ୍ତ ଭାନ୍ ଗାଲଙ୍କ ଏକ ଫିଲ୍ମରେ ବ୍ୟାକଗ୍ରାଉଣ୍ଡ ମ୍ୟୁଜିକ କରିବାରେ ସୁଯୋଗ ପାଇଥିଲେ । ଏହା ତାଙ୍କର ପ୍ରଥମ ମ୍ୟୁଜିକ ଅଫର ଥିଲା । ପୁନେରେ ଶିକ୍ଷା ଶେଷ ହେବାପରେ ସେ "ଚନ୍ଦ୍ରବିନ୍ଦୁ" ନାମକ ଏକ ବଙ୍ଗଳା ବ୍ୟାଣ୍ଡରେ ଯୋଗ ଦେଲେ । ପରେ ସେ କେତେଜଣ ପ୍ରେସିଡ଼େନ୍ସି ବ୍ୟାଚମେଣ୍ଟଙ୍କୁ ନେଇ ଗଠନ କଲେ ବ୍ୟାଣ୍ଡ - "*ଜତୁଗୃହେର୍ ପକ୍ଷୀ*" । ଏଥିରେ ସେ ଥିଲେ ଜଣେ ଗୀଟାର ବାଦକ । 

## ପ୍ରି-ବଲିଉଡ
୧୯୯୭ ମସିହାରେ ପ୍ରୀତମ ମୁମ୍ବାଇ ଆସି; ଶାନ୍ତୁନୁ ମୋଇତ୍ରି, ରାଜକୁମାର ହୀରାନୀ, ସଞ୍ଜୟ ଏବଂ ଜିତ୍ ଗାଙ୍ଗୁଲିଙ୍କ ସହ ମିଶି ଲମ୍ବା ଯାତ୍ରା ଆରମ୍ଭ କରିଥିଲେ । ପ୍ରୀତମଙ୍କୁ ପ୍ରଥମେ କିଛି ଆର୍ଡ଼ର ଜିଙ୍ଗଲ ମିଳିଲା କମ୍ପୋଜ୍ କରିବା ପାଇଁ; ସେ ଗୁଡ଼ିକ ହେଲା - ସନ୍ତୁର୍, ଇମାମୀ, ହେଡ୍ ଆଣ୍ଡ ସୋଲଡର୍ସ, ଥମ୍ସଅପ, ଲିମକା ଓ କମ୍ପ୍ଲାନ୍ । ସେହିପରି "ଅସ୍ତିତ୍ୱ, କାବ୍ୟାଞ୍ଜଳି, ୟେ ମେରୀ ଲାଇଫ ହେ, କାଶ୍ମୀର, ମିଲି ଏବଂ ଦିଲ କ୍ୟା କରେ" ପରି କେତେକ ଲୋକପ୍ରିୟ ଟେଲି-ଧାରାବାହିକ ପାଇଁ ମଧ୍ୟ ଟାଇଟଲ ଟ୍ରାକ କମ୍ପୋଜ୍ କରିଥିଲେ । 

## ଧୁମରୁ ଆରମ୍ଭ
ପ୍ରୀତମଙ୍କ ଅସଲ ବଲିଉଡ ଯାତ୍ରା ଆରମ୍ଭ ହୋଇଥିଲା "ସଞ୍ଜୟ ଗାଧଭୀ"ଙ୍କ "ଧୁମ" ଫିଲ୍ମରୁ । ଏହାର ମ୍ୟୁଜିକ ଟ୍ରାକ ନିର୍ମାଣ ଦାଇତ୍ୱ ତାଙ୍କ ଉପରେ ଥିଲା । ଭାରତୀୟ ଶାସ୍ତ୍ରୀୟ ସଙ୍ଗୀତ ସହିତ ୱେଷ୍ଟର୍ନ ରକର ସୁନ୍ଦର ସମ୍ମିଶ୍ରଣ କରିଥିଲେ 'ଧୁମ' ଫିଲ୍ମର ଗୀତକୁ, ଯାହା ତାଙ୍କୁ ରାତି-ରାତି ଖ୍ୟାତିର ଶିର୍ସକରେ ପହଞ୍ଚାଇ ଥିଲା । ଏହାର ଟାଇଟଲ ଗୀତ "ସୁନିଧି ଚୌହାନ୍"ଙ୍କଦ୍ୱାରା ପରିବେସିତ । ଆମେରିକା, ବ୍ରିଟେନ୍ ଆଦି ଦେଶରେ ଏହା ଏକ ଲୋକ ପ୍ରିୟ ପବ୍ ମ୍ୟୁଜିକ ବନି ଯାଇଥିଲା । ଏହି ଗୀତକୁ "ବେଷ୍ଟ ଟ୍ରାକ ଅଫ ଦି ଇୟର" ଭାବେ "*ଜି ସିନେ ଆୱାର୍ଡ*" ମିଳିଥିଲା । ଧୁମରୁ ଆରମ୍ଭ ତାଙ୍କର ସଫଳତା ଯାତ୍ରା ଏ ପର୍ଯ୍ୟନ୍ତ ଜାରି ରହିଛି ଏବଂ ଅଗକୁ ମଧ୍ୟ ଜାରି ରହିବ । 

## ଆଧାର
ଶ୍ରେଣୀ:୧୯୭୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସଙ୍ଗୀତକାର
ଖୋର୍ଦ୍ଧା (ବିଧାନ ସଭା ନିର୍ବାଚନ ମଣ୍ଡଳୀ)

ଖୋର୍ଦ୍ଧା (କ୍ରମା ଅଙ୍କ.: ୧୧୭)   ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ରେ ଆସେ। 

ଏହି ବିଧାନ ସଭା ମଣ୍ଡଳୀରେ ଖୋର୍ଦ୍ଧା, ଖୋର୍ଦ୍ଧା ବ୍ଲକ ଓ ୮ଟି ଗ୍ରାମ ପଞ୍ଚାୟତ ଆସେ। ୮ଟି ଗ୍ରାମ ପଞ୍ଚାୟତ ହେଲା:
#ପଲ୍ଲା-ତୋଟାପଡ଼ା
#ବାଜପୁର
#ନିଝିଗଡପାଟଣା
#କାନପୁର
#ଧଉଳିମୁହଁ
#ବ୍ରଜମୋହନପୁର
#ନରଣ‌ଗଡ
#ଗୋଡିପଡା
#ଜଙ୍କିଆ
#ଗୋଳବାଇ
#ଓରାବର
#କୁରାଢମଳ
#ବାଙ୍ଗିଡା ଓ 
#କାଇପଦର ଆସେ।

## ନିର୍ବାଚିତ ସଦସ୍ୟ 
* ୨୦୨୪: ପ୍ରଶାନ୍ତ କୁମାର ଜଗଦେବ (ବିଜେପି)
* ୨୦୧୯: (୧୧୭): ଜ୍ୟୋତିନ୍ଦ୍ର ନାଥ ମିତ୍ର (ବିଜେଡି)
* ୨୦୧୪: (୧୧୭): ରାଜେନ୍ଦ୍ର କୁମାର ସାହୁ (ବିଜେଡି)
* ୨୦୦୯: (୧୧୭): ରାଜେନ୍ଦ୍ର କୁମାର ସାହୁ (ସ୍ୱାଧୀନ) 
* ୨୦୦୪: (୫୯): ଜ୍ୟୋତିନ୍ଦ୍ର ନାଥ ମିତ୍ର (ବିଜେଡି)
* ୨୦୦୦: (୫୯): ଜ୍ୟୋତିନ୍ଦ୍ର ନାଥ ମିତ୍ର (ସ୍ୱାଧୀନ) 
* ୧୯୯୮: (ଉପ): ଦିଲ୍ଲୀପ ଶ୍ରୀଚନ୍ଦନ (କଂଗ୍ରେସ)
* ୧୯୯୫: (୫୯): ପ୍ରସନ୍ନ କୁମାର ପାଟ୍ଟଶାଣୀ (ଜନତା ଦଳ)
* ୧୯୯୦: (୫୯): ପ୍ରସନ୍ନ କୁମାର ପାଟ୍ଟଶାଣୀ (ଜନତା ଦଳ)
* ୧୯୮୫: (୫୯): ଜାନକୀ ବଲ୍ଲଭ ପଟ୍ଟନାୟକ (କଂଗ୍ରେସ)
* ୧୯୮୦: (୫୯): ପ୍ରସନ୍ନ କୁମାର ପାଟ୍ଟଶାଣୀ (କଂଗ୍ରେସ-ଇ)
* ୧୯୭୭: (୫୯): ସୁଦର୍ଶନ ମହାନ୍ତି (ଜନତା ପାର୍ଟି)
* ୧୯୭୪: (୫୯): ବେଣୁଧର ବଳିଆରସିଂହ (କଂଗ୍ରେସ)
* ୧୯୭୧: (୫୫): ବେଣୁଧର ବଳିଆରସିଂହ (JAC)
* ୧୯୬୭: (୫୫): ରାଜା ବୀରକିଶୋର ଦେବ (JAC)
* ୧୯୬୧: (୮୭): ବନମାଳି ପଟ୍ଟନାୟକ (କଂଗ୍ରେସ)
* ୧୯୫୭: (୬୦): ପ୍ରାଣନାଥ ପଟ୍ଟନାୟକ (ଭାରତୀୟ କମ୍ୟୁନିଷ୍ଟ ପାର୍ଟି)
* ୧୯୫୧: (୯୦): ମାଧବ ଚନ୍ଦ୍ର ରାଉତରାୟ (କଂଗ୍ରେସ)

## ୨୦୧୪ ନିର୍ବାଚନ 
୨୦୧୪ ନିର୍ବାଚନରେ ରାଜେନ୍ଦ୍ର ସାହୁ (ବିଜେଡି) ନିଜ ପ୍ରତିଦ୍ୱନ୍ଦୀ ଜ୍ୟୋତିନ୍ଦ୍ର ନାଥ ମିତ୍ରଙ୍କୁ ୬,୫୯୭ ଭୋଟରେ ହରେଇଥିଲେ।  

## ୨୦୦୯ ନିର୍ବାଚନ 
୨୦୦୯ ନିର୍ବାଚନରେ ଜ୍ୟୋତିନ୍ଦ୍ର ନାଥ ମିତ୍ର ନିଜ ପ୍ରତିଦ୍ୱନ୍ଦୀ ରାଜେନ୍ଦ୍ର ସାହୁଙ୍କ (ସ୍ୱାଧୀନ)ଠାରୁ ୩,୨୩୫ ଭୋଟରେ ହାରିଥିଲେ।

## ନୋଟ 

## ଆଧାର 

## ବାହାର ଆଧାର 
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ଶ୍ରେଣୀ:ଖୋର୍ଦ୍ଧା ଜିଲ୍ଲା
ଆକାଶଗଙ୍ଗା

ଆକାଶ ଗଙ୍ଗା ହେଉଛି ଏକ ନିହାରୀକା ଯେଉଁଥିରେ ଆମର ସୌରଜଗତ ଅବସ୍ଥିତ। ଏହା ଆମର ଆକାଶରେ ଉତ୍ତର ଦିଗରୁ ଦକ୍ଷିଣ ଦିଗକୁ ବ୍ୟାପି ଥିବାର ଦେଖାଯାଏ।
ଏହା ଆମର ପୃଥିବୀ ଚାରିପଟେ ଏକ ଧଳା ରଙ୍ଗର ବନ୍ଧନ ପରି ଦେଖାଯାଏ କାରଣ  ଏହା ଅଣ୍ଡାକାର ହୋଇଥିବାରୁ ଏହା ଏପରି ଦେଖାଯାଏ। ୧୬୧୦ରେ ଗାଲିଲିଓ ଗାଲିଲେଇ(Galileo Galilei) ପ୍ରଥମେ ତାଙ୍କଦ୍ୱାରା ଉଦ୍ଭାବିତ ଟେଳିସ୍କୋପ୍ ସାହାଯ୍ୟରେ ସେଇ ଧଳା ରଙ୍ଗର ବନ୍ଧନ ସଦୃଶ ଆକାଶ ଗଙ୍ଗାରେ ଥିବା ତାରା ଗୁଡିକୁ ଆବିସ୍କୃତ କରିଥିଲେ। ୧୯୨୦ ମସିହା ପର୍ଯ୍ୟନ୍ତ ସବୁ ମହାକାଶ ବିଜ୍ଞାନୀ ଭାବୁଥିଲେ ଜେ ସେହି ଧଳା ରଙ୍ଗର ବନ୍ଧନ ସଦୃଶ ଆକାଶ ଗଙ୍ଗାରେ ବିଶ୍ୱର ସବୁ ତାରକା ଅବସ୍ଥିତ। ୧୯୨୦ ମସିହାରେ ଦୁଇ ମହାକାଶ ବିଜ୍ଞାନୀ ହାର୍ଲ ସେପ୍ଲେ(Harlow Shapley) ଏବଂ ହବର କର୍ଟିସ୍(Heber Curtis)ଙ୍କ ମଧ୍ୟରେ ଭୀଷଣ ବିତର୍କ ଓ ଏଦ୍ୱିନ୍ ହବଲ୍(Edwin Hubble)ଙ୍କ ମନ୍ତବ୍ୟରୁ ଜଣାଗଲାଯେ ଆକାଶ ଗଙ୍ଗା ହେଉଛି ବିଶ୍ୱରେ ଥିବା କୋଟି କୋଟି ନିହାରୀକା ମଧ୍ୟରୁ ଗୋଟିଏ। ଏବେ ଅଧିକରୁ ଅଧିକ ନିହାରୀକା ଆବିଷ୍କାର ହେଲାନି ଯାହାକି ପ୍ରାୟ ୨,୦୦,୦୦୦ କୋଟିରୁ ଅଧିକ ହେବ।

ଅମର ଆକାଶ ଗଙ୍ଗାର ବ୍ୟାସ ପ୍ରାୟ ୧,୦୦,୦୦୦ରୁ ୧,୨୦,୦୦୦ ଆଲୋକବର୍ଷ। ଯାହାକି ପ୍ରାୟ ୧,୫୦,୦୦୦ରୁ ୧,୮୦,୦୦୦ ଆଲୋକବର୍ଷ ପର୍ଯ୍ୟନ୍ତ ହୋଇପାରେ। ଆକାଶ ଗଙ୍ଗାରେ ପ୍ରାୟ ୧୦,୦୦୦ କୋଟିରୁ ୪୦,୦୦୦ କୋଟି ପର୍ଯ୍ୟନ୍ତ ତାରକା ରହିପାରେ।ସେହିପରି ଆକାଶ ଗଙ୍ଗାରେ ୧୦,୦୦୦ କୋଟି ଗ୍ରହ ଅବସ୍ଥିତ। ଆମର ସୌରଜଗତ ଆକାଶ ଗଙ୍ଗାର ଗୋଲାକାର ପରିଧି ମଧ୍ୟରେ ଅବସ୍ଥିତ ଯାହାକି ଆକାଶ ଗଙ୍ଗାର କେନ୍ଦ୍ରରୁ ୨୭,୦୦୦ ଆଲୋକବର୍ଷ ଦୁରରେ ଅବସ୍ଥିତ। ଏହା ଆକାଶ ଗଙ୍ଗାର ଅନ୍ତଃ କ୍ଷେତ୍ରରେ ଅବସ୍ଥିତ। ଆକାଶ ଗଙ୍ଗାର କେନ୍ଦ୍ରରୁ ୧୦,୦୦୦ ଅଲୋକବର୍ଷ ପର୍ଯ୍ୟନ୍ତ କେବଳ ମହାକାଶିୟ ବାଦଲ ଏବଂ ଧୁଳିରେ ପରିପୂର୍ଣ୍ଣ।ଏହି ଅଂଶର ମାଧ୍ୟାକର୍ଷଣ ଶକ୍ତି ବହୁତ ଅଧିକ । ଏହା ଏକ ବ୍ଲାକ୍ ହୋଲ୍(black hole) ପରି ଅଟେ। ଆକାଶ ଗଙ୍ଗାର ସେହି ଅଂଶରେ ନକ୍ଷେତ୍ର ଏବଂ ଗ୍ୟାସ ଗୁଡ଼ିକ ସେକେଣ୍ଡକୁ ପ୍ରାୟ ୨୨୦ କିଲୋମିଟର ବେଗରେ ପରିକ୍ରମା କରନ୍ତି। ସୂର୍ଯ୍ୟ କ୍ଷେତ୍ରରେ ଏହ। ୨,୪୦୦ ଲକ୍ଷ ବର୍ଷ ଲାଗିଥାଏ।

ଆକାଶ ଗଙ୍ଗା ବିଶ୍ୱର ସୀମା ଅନୁସାରେ ସେକେଣ୍ଡକୁ ପ୍ରାୟ ୬୦୦ କିଲୋମିଟର ବେଗରେ ଗତି କରେ। ଆକାଶ ଗଙ୍ଗାର ସବୁଠୁ ପୁରୁଣା ନକ୍ଷେତ୍ର ବିଶ୍ୱ ସୃଷ୍ଟିର ସମୟ ସହ ସମାନ।କାରଣ ଏହି ନକ୍ଷେତ୍ର ବିଗ୍ ବ୍ୟାଂଗ୍(big bang)ର କମ ସମୟ ପରେ ସୃଷ୍ଟି ହୋଇଥିଲା।ଆକାଶ ଗଙ୍ଗାର ଅନେକ ଉପ ନିହାରୀକା ମଧ୍ୟ ରହିଛି ଯାହାକି ଭିର୍ଗୋ ସୁପରକ୍ଲସ୍ଟର୍(virgo supercluster) ଯିଏକି ନିଜେ ମଧ୍ୟ ଲାନିଆକିଆ ସୁପରକ୍ଲସ୍ଟର୍(Laniakia supercluster)  ଅଂଶ ଅଟେ।

## ଆକୃତି
ଆକାଶଗଙ୍ଗା ଆକାଶରେ ଏକ କୁହୁଡ଼ିଆ ବାଦଲ ପରି ଦେଖା ଯାଏ ଯାହା କି ଉତ୍ତର ଆକାଶରୁ ଦକ୍ଷିଣ ଆକାଶକୁ ଲମ୍ବିଥାଏ। ଏଥିରେ କୋଟି କୋଟି ତାରକା ଥିଲେ ମଧ୍ୟଂ ସବୁ ଖାଲି ଆଖିରେ ଦେଖି ହୁଏନି ।କେତେକ ତାରକା ମହାକାଶୀୟ ଧୂଳିକଣା ଯୋଗୁ ଦେଖି ହୁଏନାହିଁ। ଏହା କେବେଳ ବୃହତ୍କାୟ ଟେଲିସ୍କୋପ(telescope) ସାହାଯ୍ୟରେ ଦେଖି ହୁଏ।ମହାକାଶ ବିଜ୍ଞାନୀମାନେ ଆକାଶଗଙ୍ଗାର ଅଧିକାଂଶ ନକ୍ଷେତ୍ର ଓ ଗ୍ରହ ଗୁଡିକୁ ହୋବ୍ୱଲ ଟେଲିସ୍କୋପ(hobble telescope) ସାହାଯ୍ୟରେ ଦେଖିଥାନ୍ତି ।ଏହି ଟେଲିସ୍କୋପ  ପୃଥିବୀର ଏକ ବହୁତ ଶକ୍ତିଶାଳୀ ଟେଲିସ୍କୋପ  ଅଟେ।
ଶ୍ରେଣୀ:ମହାକାଶ ବିଜ୍ଞାନ

## ଆଧାର
ତାଳପତ୍ର ପୋଥି

thumb|ଷୋଡ଼ଷ ଶତାବ୍ଦୀରେ ଖୋଦିତ ଓଡ଼ିଆ ତାଳପତ୍ର ପୋଥି ।

thumb|ଇଣ୍ଡୋନେସିଆର ବାଲିରୁ ମିଳିଥିବା ଏକ ତାଳପତ୍ର ପୋଥି । ଏଥିରେ ତାଳପତ୍ରସବୁକୁ ଏକାଠି କରି କିପରି ଏକ ବହି ତିଆରି ହେଲା ସେ ବାବଦରେ ଜାଣିହେବ ।
**ତାଳପତ୍ର ପୋଥି**ଗୁଡ଼ିକ ଶୁଖିଲା ତାଳପତ୍ରରେ ତିଆରି ଅଭିଲେଖ । ଏଗୁଡ଼ିକ ସାଧାରଣତଃ ଅଭିଲେଖ ତିଆରି କାମରେ ଦକ୍ଷିଣ ଏସିଆ ଓ ଦକ୍ଷିଣପୂର୍ବ ଏସିଆରେ ପଞ୍ଚମ ଶତାବ୍ଦୀରେ ବ୍ୟବହୃତ ହେଉଥିଲା । ଏଗୁଡ଼ିକ ତା' ଆଗରୁ ମଧ୍ୟ ବ୍ୟବହୃତ ହୋଇଥାଇପାରେ । ତାଳପତ୍ରରେ ଅଭିଲିଖନ ପ୍ରଥମେ ଦକ୍ଷିଣ ଏସିଆରୁ ଆରମ୍ଭ ହୋଇ ପରେ ବାକି ଦେଶମାନଙ୍କରେ ଆରମ୍ଭ ହୋଇଥିଲା । ବୋରାସସ ଜାତିର (ପାଲମାଇରା ତାଳ) ଗଛର ପତ୍ର କିମ୍ବା  ତାଳ (ଓଳ ପତ୍ର, କରିଫା ଅମ୍ବ୍ରାକୁଲିଫେରା ବା ତାଳିପଟ ତାଳ) ଶୁଖିଲା ପତ୍ରକୁ ଧୂଆଁରେ ରଖାଯାଇ.

## ଇତିହାସ 
ତାଳପତ୍ର ପୋଥିଗୁଡ଼ିକ ଚାରିକୋଣିଆ କରି କଟାଯାଇଥିବା ଶୁଖିଲା ତାଳପତ୍ର ଉପରେ କାଳିରେ ଲେଖାଯାଇଥାଏ । ସାଧାରଣତଃ ପ୍ରତିଟି ପତ୍ରରେ କଣା କରାଯାଇଥାଏ ଫଳରେ ସୂତାରେ ସେଗୁଡ଼ିକ ବାନ୍ଧି ବହି ଭଳି କରିହେବ । ତାଳପତ୍ର ପୋଥି କେବଳ ଏକ ନିର୍ଦ୍ଦିଷ୍ଟ ସମୟ ଲାଗି ତିଆରି ହୋଇଥିଲା (କେଇ ଦଶନ୍ଧିରୁ ପାଖାପାଖି ୬୦୦ ବର୍ଷ ଯାଏ) ଓ ତାହା ପରେ ନୂଆ ତାଳପତ୍ରକୁ ଉତରାଯାଉଥିଲା । ପୁରୁଣା ତାଳପତ୍ର ଆର୍ଦ୍ରତା, ପୋକମାନଙ୍କ ବଢ଼ିବା ଓ ପତ୍ରର ଭଙ୍ଗୁର ଗୁଣ ସକାଶେ ନଷ୍ଟ ହୋଇଯାଉଥିବା ହେତୁ ନଷ୍ଟ ହୋଇଯାଉଥିବାରୁ ଏହି ପଦ୍ଧତି ଆପଣାଯାଇଥିଲା । ଓଡ଼ିଶାରେ କରଣମାନେ ପ୍ରଥମେ ଚାଳପତ୍ରରେ ଅଭିଲେଖ କରଣୀରେ ଲେଖି ତାହା ରାଜାଙ୍କ ଅନୁମୋଦନ ନିମନ୍ତେ ପୃଷ୍ଠପୋଷକଙ୍କୁ ଦେଉଥିଲେ । ରାଜାଙ୍କ ଅନୁମୋଦନ ପାଇଲା ପରେ ତାହା ତମ୍ବାପଟାରେ ଖୋଦାଯାଉଥିଲା । ଷଷ୍ଟ ଶତାବ୍ଦୀରେ ପ୍ରଥମେ ଏକ ତମ୍ବାପଟା ଅଭିଲେଖ ତାଳପତ୍ରରୁ ନକଲ ହୋଇଥିଲା । ଏହି ଶତାବ୍ଦୀରେ ବିଧିବଦ୍ଧ ଭାବେ ତାଳପତ୍ରରେ ଲିଖନ ଆରମ୍ଭ ହୋଇଥିବାର ଅନୁମାନ କରାଯାଏ । ଗୋଲାକାର ଲିପିରେ ତାଳପତ୍ରରେ ଲେଖିବା ଅପେକ୍ଷାକୃତ ସହଜ ହେତୁ ଓଡ଼ିଆରେ ଲିଖିତ ତାଳପତ୍ରର ସଂଖ୍ୟା ସର୍ବାଧିକ । ଅଧୁନା ତନ୍ତ୍ର, ଦର୍ଶନ, ଜ୍ୟୋତିଷ, ଆୟୁର୍ବେଦ, ଧର୍ମଶାସ୍ତ୍ର, ପୁରାଣ, ବୈଦିକ ସାହିତ୍ୟ, ପୁରାଣ ଆଦି ଖୋଦିତ ହୋଇଥିବା ପୋଥିସବୁ ମଠ, ଦେଉଳ, ଗାଦି, ରାଜଉଆସ, ବ୍ରାହ୍ମଣ ଶାସନ ଆଦିରେ ରହିଛି ।

## ଆଧାର 
## ବାହାର ଲିଙ୍କ 
ଶ୍ରେଣୀ:ତାଳ
ମାଇକେଲ ଜ୍ୟାକସନ୍

**ମାଇକେଲ ଜ୍ୟାକସନ୍**  (୨୯ ଅଗଷ୍ଟ ୧୯୫୮ - ୨୫ ଜୁନ ୨୦୦୯) ଜଣେ ଆମେରିକୀୟ ସଙ୍ଗୀତକାର, ସଙ୍ଗୀତ ପ୍ରଯୋଜକ, ସଙ୍ଗୀତ ଲେଖକ, ନୃତ୍ୟକାର, କଳାକାର, କିଙ୍ଗ୍ ଅଫ୍ ପପ୍  ରୂପେ ଜଣା ଯାଅନ୍ତି , ସଙ୍ଗୀତ, ନୃତ୍ୟ, ଫ୍ୟାସନରେ  ଅବଦାନ, ତାଙ୍କର ବ୍ୟକ୍ତିଗତ ଜୀବନ ତାଙ୍କୁ ଜନପ୍ରିଯ ସଂସ୍କୃତିରେ ଚାରି ଦଶନ୍ଧି ଧରି ଆଦର୍ଶ ବ୍ୟକ୍ତି ରୂପେ ପରିଚିତ କରାଇଥିଲା ।

## ଆଧାର
## ଅଧିକ ତଥ୍ୟ
* – official site
*Michael Jackson – Official YouTube Channel
*
*
*Michael Jackson at the FBI's website
*
*
*Michael Jackson  at MTV

ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଆମେରିକୀୟ ବ୍ୟକ୍ତି
ଜାଭା (ପ୍ରୋଗ୍ରାମିଂ ଭାଷା)

ଜାଭା ହେଉଛି ଏକ class based object oriented ପ୍ରୋଗ୍ରାମିଂଗ ଭାଷା। ଏହି ଭାଷା ମୁଖ୍ୟତଃ Applicationକୁ "write once run anywhere"(WORA) ଉପଯୁକ୍ତ କରିବା ପାଇଁ ଉନ୍ନତ କରାଯାଇଛି।"write once run anywhere"ର ଅର୍ଥ, compile ହୋଇଥିବା ଜାଭା codeକୁ ଅନ୍ୟ ଯେ କୌଣସି platformରେ ପୁନର୍ବାର compile ନକରି ମଧ୍ୟ ସିଧାସଳଖ run କଲେ ଏହା run ହୋଇପାରିବ। ଜାଭା Applicationଗୁଡ଼ିକ compile ହେଲାପରେ ଏହା bytecodeକୁ ପରିଣତ ହୋଇଥାଏ ଏବଂ  ଏହି bytecode ଯେକୌଣସି କମ୍ପ୍ୟୁଟର OSର JVM(Java Virtual Machine)ରେ run ହୋଇପାରିବ। ୯୦ ଲକ୍ଷ developerଙ୍କ ମତ ଅନୁସାରେ ଜାଭା ୨୦୧୬ ମସିହା ବେଳକୁ ଅତ୍ୟନ୍ତ ଲୋକପ୍ରିୟ ପ୍ରୋଗ୍ରାମିଂ ଭାଷାରେ ପରିଣତ ହୋଇସାରିଥିଲା ଏବଂ ମୁଖ୍ୟତଃ client-server web application ପାଇଁ ଏହାର ବହୁଳ ବ୍ୟବହାର ମଧ୍ୟ ଆରମ୍ଭ ହୋଇସାରିଥିଲା। ଜାଭାକୁ Sun Microsystemsରେ କାର୍ଯରତ ଜେମ୍ସ ଗସଲିଙ୍ଗ ଉନ୍ନତ କରିଥିଲେ ଓ ୧୯୯୫ରେ release କରିଥିଲେ (ବର୍ତ୍ତମାନ Sun Microsystems, Oracle Corporation ଅକ୍ତିଆରରେ ଅଛି)। ଜାଭା ପ୍ରୋଗ୍ରାମିଂ ଭାଷାର ଅନେକ syntaxଗୁଡ଼ିକ ସି (ପ୍ରୋଗ୍ରାମିଂ ଭାଷା) ଓ C++ ପ୍ରୋଗ୍ରାମିଂ ଭାଷାରୁ ଆସିଛି।

ଜାଭା compiler,JVM,class librariesଗୁଡ଼ିକ Sun Microsystems release କରିଥିଲା। Latest version ଜାଭା (Java 9) ୨୦୧୭ ମସିହା ସେପ୍ଟେମ୍ବର ମାସ ୨୧ ତାରିଖରେ release ହୋଇଥିଲା। 
## ଇତିହାସ
James Gosling, Mike Sheridan, and Patrick Naughton ଜୁନ୍ ୧୯୯୧ ମସିହାରେ ଜାଭା ପ୍ରୋଗ୍ରାମିଂ ଭାଷା ପ୍ରକଳ୍ପ ଆରମ୍ଭ କରିଥିଲେ। ଜାଭା ପ୍ରକୃତରେ ଟେଲିଭିଜନ୍ ସହ interact କରିବା ଉଦ୍ଦେଶ୍ୟରେ ଉନ୍ନତ କରାଯାଉଥିଲା। ପ୍ରଥମରୁ ଏହି ଭାଷାକୁ "ଓକ୍" କୁହାଯାଉଥିଲା ଏପରି ନାମକରଣର କାରଣ ଜେମ୍ସ ଗସଲିଙ୍ଗଙ୍କ କାର୍ଯାଳୟ ବାହାର ପାର୍ଶ୍ୱରେ ଓକ୍ ଗଛ ଥିଲା ଏହାକୁ ଦେଖି ସେ ଏହି ଭାଷାର ନାମ ଓକ୍ ଦେଇଥିଲେ। ପରେ ଏହି ଭାଷାର ନାମ "ଗ୍ରୀନ" ହେଲା ଓ ପରେ ଜାଭା କଫିକୁ ଦେଖି ଏହାର ନାମ ଜାଭାରେ ପରିଣତ ହେଲା। system ଓ application programmerମାନଙ୍କୁ ଅସୁବିଧା ନ ହେବା ପାଇଁ ଜେମ୍ସ ଗସଲିଙ୍ଗ ଏହି ଭାଷାର syntaxଗୁଡ଼ିକ "ସି" ଓ "C++" ପ୍ରୋଗ୍ରାମିଂ ଭାଷାର syntax ଅନୁସାରେ ଉନ୍ନତ କରିଛନ୍ତି।

## ଆଧାର
ଶ୍ରେଣୀ:ପ୍ରୋଗ୍ରାମିଂ ଭାଷା
ସ୍କ୍ରିଲେକ୍ସ

ସନି ଜନ ମୋର (**Sonny John Moore)** 

**ସନି ଜନ ମୋର** (Sonny John Moore) ଜନ୍ମ ଜାନୁୟାରୀ ୧୫,୧୯୮୮। ପେଶାଗତ ନାମ **ସ୍କ୍ରିଲେକ୍ସ**|
ସ୍କ୍ରିଲେକ୍ସ ହେଉଛନ୍ତି ଜଣେ  ଆମେରିକିୟ ଇଲେକ୍ଟ୍ରୋନିକ୍ ସଂଗୀତ ପ୍ରଯୋଜକ,ଡିଜେ(DJ),ସଙ୍ଗୀତ ଲେଖକ ଏବଂ ଗାୟକ। ଉତ୍ତରପୂର୍ବ ଏନ୍ଜେଲେସ୍ରେ ବାଲ୍ଲ୍ୟ ଜୀବନ ସମୟରେ **ସନି ଜନ ମୋର** ପୋଷ୍ଟ ହାର୍ଡକୋର୍ ସାଙ୍ଗିତିକ ଦଳରେ ପ୍ରମୁଖ ସଙ୍ଗୀତକାର ଭାବେ ଯୋଗ ଦେଇଥିଲେ ଏବଂ ୨୦୦୭ରେ ନିଜସ୍ୱ କ୍ୟାରିୟର ଆରମ୍ଭ କରିବା ପୂର୍ବରୁ ସେ ଏହି ବ୍ୟାଣ୍ଡ୍ ସହିତ ଦୁଇଟି ସ୍ଟୁଡିଓ ଆଲବମ୍ କରିଥିଲେ ।  ।୨୦୦୭ର ସେଶ ଭାଗରେ ନିଜସ୍ୱ କ୍ୟାରିୟର ଆରମ୍ଭ କରିବା ପୂର୍ବରୁସନି ବିଭି୍ର୍ନ ସାଖ୍ୟାତକାର ଏବଂ ପ୍ରେସଯାତ୍ରାରେ ଯୋଗଦେଇଥିଲେ। ଓ ସେଠି ସେ  ଅନ୍ୟ  All Time Low ଏବଂ *The Rocket Summer* ଭଳି ବ୍ୟାଣ୍ଡ୍ଙ୍କୁ ସମର୍ଥନ କରିଥିଲେ।ଏବଂ ତାଙ୍କୁ  ବାର୍ଶିକ Alternative Press'ର  "100 Bands You Need to Know"ର ମୁଖ୍ୟ ପୃଷ୍ଠାରେ ଦେଖିବାକୁ ମିଳିଥିଲା।

୨୦୦୯ରେ *Gypsyhook* Ep ଆସିବା ପରେ ମୋର ଏକ ଷ୍ଟୁଡିଓରେ ପ୍ରଥମ ଆଲବମ *ବେଲ୍ଳସ୍* ଅଭିଲିିଖିତ କରିବା ପାଈଁ ନିଷ୍ପତି ନେଇଥିଲେ,କିନ୍ତୁ ସେ ପରେ ସେହି ଆଲବମର ପ୍ରଯୋଜନା ବନ୍ଦ କରିଦେଇଥିଲେ,ଏବଂ *ସ୍କ୍ରିଲେକ୍ସ* ନାମରେ ସମ୍ପାଦନ କରିବା ଆରମ୍ଭ କରିଥିଲେ।*My Name Is Skrillex*EPକୁ ମାଗଣାରେ ତାଙ୍କ MySpaceପୃଷ୍ଠାରେ ପ୍ରକାଶ କରିଥିଲେ। ପରବର୍ତୀକାଳରେ ସେ ୨୦୧୦ରେ scarry monster and nice sprites EP ଏବଂରେ  ୨୦୧୧ରେ more monsters and sprites ପ୍ରକାଶ କରିଥିଲେ,ତାଙ୍କ ଏହି ଦୁଇଟି ଆଲବମ୍ ବହୁତ ସଫଳତା ପାଇଥିଲା। ନଭେମ୍ବର ୩୦ ୨୦୧୧ ରେ, ୫୪ତମ *Grammy Awards*ରେ ସେ ସର୍ବମୋଟ ପାଞ୍ଚ ଥର *ଗ୍ରାମୀ ଆୱାର୍ଡ* ପାଈଁ ମନନୋୟନ୍ ହୋଇଥିଲେ।ସେହି ବର୍ଷ *ଗ୍ରାମୀ*ରେ ସେ *ଉତ୍ତମ  ନୂତନ କଳାକାର*(Best New Artist) ସହ ଅନ୍ୟ ତିନି *best dance/electronica album* ,*Best Dance Recording*,and *Best remixed recording*,ପୁରସ୍କାର ପାଈଁ ମନନୋୟନ୍ ହେଇଥିଲେ । ଡିସେମ୍ବର ୫,୨୦୧୧, BBC    *skrillex*ଙ୍କୁ ସେହିବର୍ଷ *Sound  Of ୨012* ଘୋଷଣା କରିଥିଲେ । ଡିସେମ୍ବର ୧୨,୨୦୧୧ରେ ସେ *MTV* ସେହି ବର୍ଷ *Eectronic Dance Music Artist* ଅଫ ଦି ୟ୍ୟର ରୂପେ ଘୋଷଣା କରିଥିଲା।ସ୍କ୍ରିଲେକ୍ସ ଏକମାତ୍ର *Eectronic Dance Music Artist* ଯିଏ କୀ ମୋଟ ୮ଟି *Grammy Awards* ସହିତ ସବୁଠୁ ଅଧିକ ଗ୍ରାମୀ ଆୱାର୍ଡ ଜିତି ଥିବା *Eectronic Dance Music Artist* ।

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୮ ଜନ୍ମ
ତିନି ରାଜ୍ୟ ଶାସିତ ଅଞ୍ଚଳ

, ପୂର୍ବୀ ବୂ ଏବଂ ଶୁ ହାନ ରାଜ୍ୟରେ ବଣ୍ଟା ଯାଇଥିବା ଚୀନ]] 
ର ସମ୍ରାଟ ଲିଊ ବେଈ]]

**ତିନି ରାଜ୍ୟ ଶାସିତ ଅଞ୍ଚଳ** (ଚୀନୀ: 三國時代, ସାଗ୍ନୁଓ ଶିଦାଇ; ଇଂରାଜୀ: Three Kingdoms) ପ୍ରାଚୀନ ଚୀନୀର ଏକ କାଳକୁ କୁହାଯାଏ ଯାହା "ହାନ ରାଜବଂଶ"ର ଖ୍ରୀ:ପୂ ୨୨୦ ଶତାବ୍ଦୀରେ ସତ୍ତା - ରହିତ ହେବା ପରେ ପରେ ଆରମ୍ଭ ହେଲା ଆହୁରି ଏକ "ଜିନ ରାଜବଂଶ"ର ଖ୍ରୀ:ପୂ ୨୬୫ ଶତାବ୍ଦୀରେ ସ୍ଥାପନ ପର୍ଯ୍ୟନ୍ତ ଚାଲିଲା । ଏହି କାଳରେ ତିନି ବଡ଼ ରାଜ୍ୟ - "**ସାଓ ବେଈ ରାଜ୍ୟ (ପ୍ରାଚୀନ ଚୀନ) , ପୂର୍ବୀ ବୂ ରାଜ୍ୟ (ପ୍ରାଚୀନ ଚୀନ) ଏବଂ ଶୁ ହାନ**" - ମଧ୍ୟରେ ଚୀନ ଉପରେ ନିୟନ୍ତ୍ରଣ ପ୍ରାପ୍ତ କରିବା ପାଇଁ ଘୋଷଡା-ଘୋଷଡ଼ି ଚାଲିଲା । କେବେ-କେବେ ଏହି ରାଜ୍ୟକୁ କେବଳ "ବୋଈ , "ବୂ" ଏବଂ "ଶୁ" ମଧ୍ୟ ଡକାଯାଏ । କିଛି ଇତିହାସକାରମାନଙ୍କ ଅନୁସାରେ ଏହି କାଳର ଆରମ୍ଭ "ବୋଈ" ରାଜ୍ୟର ୨୨୦ ଶତାବ୍ଦୀରେ ସ୍ଥାପନ ହେଲା ଏବଂ ଅନ୍ତ ପୂର୍ବୀ "ବୂ" ରାଜ୍ୟରେ ଯେଉଁ ରାଜବଂଶର ୨୮୦ରେ କିଛି ଇତିହାସକାରଙ୍କ ମତରେ ଏହି କାଳର ଆରମ୍ଭ "ବେଈ" ରାଜ୍ୟର ୨୨୦ ଶତାବ୍ଦୀର ସ୍ଥାପନର ହୋଇଥିଲା ଏବଂ ଅନ୍ତ ପୂର୍ବୀ "ବୂ" ରାଜ୍ୟ ଉପରେ ଯେଉଁ ରାଜବଂଶର  ୨୮୦ର ବିଜୟରୁ ହୋଇଥିଲା । ବହୁତ ଚୀନ ଇତିହାସକାର ଏହି କାଳର ଆରମ୍ଭ ଖ୍ରୀ:ପୂ ୧୮୪ରେ ହୋଇଥିବା "**ପିଲୀ ପଗଡ଼ୀ ବିଦ୍ରୋହ**"ରୁ କରିଥାଏ , ଯାହା ହାନ୍ ରାଜବଂଶ କାଳର ଏକ "କୃଷକ ବିଦ୍ରୋହ" ଥିଲା ଯେଉଁଥିରେ "ତାଓ ଧର୍ମ"ର ଅନୁଯାୟୀ ମଧ୍ୟ ଗୁପ୍ତ ଭାବରେ ମିଶି ଥିଲା ।

ହେଲାକି ତିନି ରାଜ୍ୟ ଶାସିତ ଅଞ୍ଚଳର କାଳ ଚୋଟ ଥିଲା ଏବଂ ଏଥିରେ ବହୁ ଉଥଳ-ପୁଥଳ ରହିଥିଲା , ଏହାପରେ ମଧ୍ୟ ଚୀନୀ ସାହିତ୍ୟର ବହୁ କଥା ମାନ ଏହି କାଳରେ ଆଧାରିତ ହୋଇଛି । ଏହା ଉପରେ ବହୁ ନାଟକ, ଉପନ୍ୟାସ, ଟେଲିଭିଜନ ଧାରାବାହିକ ଏବଂ ଭିଡିଓ ଗେମ ମଧ୍ୟ ତିଆରି ହୋଇଛି । ଏହି କାଳରେ ଚୀନ ଯୁଦ୍ଧରେ ବହୁ ରକ୍ତ-ରକ୍ତାକ୍ତ ଦେଖିଥିଲା । ଏହି ବାତାବରଣରେ ମଧ୍ୟ ଚୀନୀ ବିଜ୍ଞାନ ଉନ୍ନତି କଲା ଏବଂ ବାହାନ, ହତିଆର କ୍ଷେତ୍ରରେ ନୂଆ ଜିନିଷର ଆବିଷ୍କାର ହେଲା । ଏହିପରି ଏକ "ଦକ୍ଷିଣ-ମୁଖୀ ରଥ" ନାମକ ଯନ୍ତ୍ର ତିଆରି ହୋଇଥିଲା ଯାହା ବିନା ଚୁମ୍ବକରେ ଦିଗ ବତେଇ ପାରୁଥିଲା - ଏହାର ମୁଖ ଯଦିଓ ଦକ୍ଷିଣ ମୋଡ଼ କରିଦିଆଯିବ ତ ଯେଉଁଠାକୁ ଗଲେ ମଧ୍ୟ ସ୍ୱୟଂ ବୁଲିକରି ଦକ୍ଷିଣ ମୋଡ଼ ହିଁ ରହୁଥିଲା ।

## ଆହୁରି ଦେଖନ୍ତୁ
* ହାନ ରାଜବଂଶ
* ସାଓ ବେଈ ରାଜ୍ୟ
* ପୂର୍ବୀ ବୂ ରାଜ୍ୟ
* ଶୁ ହାନ ରାଜ୍ୟ
* ଜୀନ ରାଜବଂଶ
* ଚୀନର ରାଜବଂଶ

## ଆଧାର
ଶ୍ରେଣୀ:ଚୀନ
କାୱାସାକି ଡିଜିଜ

**କାୱାସାକି ଡିଜିଜ** ବା **କାୱାସାକି ରୋଗ** (ଇଂରାଜୀ ଭାଷାରେ **Kawasaki disease**) ଏକ ରୋଗ ଯେଉଁଥିରେ ସାରା ଶରୀରରେ ରକ୍ତନଳୀପ୍ରଦାହ (blood vessels throughout the body become inflamed) ହୁଏ ।

କାୱାସାକି ଡିଜିଜ କ୍ୱଚିତ ହୁଏ । ୫ ବର୍ଷ ଅତିକ୍ରମ କରିବା ପରେ ଏହି ରୋଗ ସାଧାରଣତଃ କମ ଦେଖାଯାଏ ।  ଜାପାନର ଟୋମିସାକୁ କାୱାସାକି (Tomisaku Kawasaki) ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ ।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସରୋଜ ଖାନ

**ସରୋଜ ଖାନ** (୨୨ ନଭେମ୍ବର ୧୯୪୮ - ୩ ଜୁଲାଇ ୨୦୨୦), ହିନ୍ଦୀ ସିନେମା ଜଗତର ଜଣେ ନୃତ୍ୟ ନିର୍ଦ୍ଦେଶିକା ଭାବେ ଜଣାଶୁଣା ଥିଲେ । ସେ ୨୦୦୦ରୁ ଅଧିକ ଗୀତରେ ନିର୍ଦ୍ଦେଶନା ଦେଇଥିଲେ । ସେ କିଷନ‌ଚାନ୍ଦ ସାଧ୍ୟ ସିଂ ଓ ନୋନି ସାଧୁ ସିଂଙ୍କଠାରୁ ଜନ୍ମ ହୋଇଥିଲେ । ସେ ବିବାହିତା ଅଟନ୍ତି ।

ଏକ ପାକିସ୍ଥାନୀ ଦୂରଦର୍ଶନ କାର୍ଯ୍ୟକ୍ରମରେ କରିଥିବା ସ୍ୱୀକାରୋକ୍ତି ଅନୁଯାୟୀ, ବିବାହ ପୁର୍ବରୁ ସେ ଇସଲାମ୍ ଗ୍ରହଣ କରିଥିଲେ ଓ ଏବେ ମଧ୍ୟ ସେ ମୁସଲ୍‌ମାନ ଅଟନ୍ତି । ତେର ବର୍ଷ ବୟସରେ ସେ ବି ସୋହନ୍‌ଲାଲ୍‌ଙ୍କୁ ବିବାହ କରିଥିଲେ, ଯିଏ ସେ ସମୟରେ ଜଣେ ଜଣାଶୁଣା ନୃତ୍ୟ ଶିକ୍ଷକ ଥିଲେ । ସୋହନ୍‌ଲାଲ‌ ୪୧ ବର୍ଷର ଜଣେ ବିବାହିତ ପୁରୁଷ ଥିଲେ ଓ ତାଙ୍କର ଚାରୋଟି ସନ୍ତାନ ଥିଲେ । ୧୪ ବର୍ଷରେ ସେ ତାଙ୍କର ପ୍ରଥମ ସନ୍ତାନ ହମିଦ୍ ଖାନ୍‌ଙ୍କୁ ଜନ୍ମ ଦେଇଥିଲେ, ଯେ ବର୍ତ୍ତମାନ ରାଜୁ ଖାନ୍ ନାମରେ ଜଣେ ଜଣାଶୁଣା ନୃତ୍ୟ ନିର୍ଦ୍ଦେଶକ ।

୧୯୬୫ରେ ସେ ସୋହନ୍‌ଲାଲ୍‌ଙ୍କଠାରୁ ବିଚ୍ଛେଦ ହୋଇଥିଲେ ମଧ୍ୟ ତାଙ୍କ ସ‌ହ କାମ କରୁଥିଲେ । ସୋହନ୍‌ଲାଲ୍‌ଙ୍କ ହୃଦ‌୍‌ଘାତ ପରେ ସେମାନେ ପୁଣିଥରେ ଏକାଠି ହୋଇଥିଲେ । ସୋହନ୍‌ଲାଲ୍‌ଙ୍କଠାରୁ ସରୋଜ୍ ଖାନ୍‌ଙ୍କର ହୀନା ଖାନ୍ (କୁକୁ) ନାମରେ ଆଉ ଏକ ସନ୍ତାନ ଥିଲା । ପରେ ସୋହନ୍‌ଲାଲ୍ ସରୋଜ୍ ଓ ଦୁଇ ପିଲାଙ୍କୁ ଛାଡି ମୁମ୍ବାଇ ଚାଲିଯାଇଥିଲେ । ପରେ ସରୋଜ୍ ଖାନ୍ ସର୍ଦ୍ଦାର୍ ରୋଶନ୍ ଖାନ୍‌ଙ୍କୁ ବିବାହ କରିଥିଲେ ଓ ସୁକଇନା ଖାନ୍ ନାମରେ ଏକ କନ୍ୟା ସନ୍ତାନ ଜନ୍ମ ଦେଇଥିଲେ, ଯିଏ ବର୍ତ୍ତମାନ ଦୁବାଇରେ ଏକ ନୃତ୍ୟ ଅନୁଷ୍ଠାନ ଚଲାଉଛନ୍ତି ।

## ବୃତ୍ତି
ନିର୍ମଳା ଜନ୍ମ ହେବା ପରେ ତାଙ୍କର ବାପା, ମା' ଭାରତ ବିଭାଜନ ପରେ ଭାରତ ଚାଲି ଆସିଥିଲେ । ସେ *ନ‌ଜ୍‌ରାନା* ଚଳଚ୍ଚିତ୍ରରେ ୩ ବର୍ଷ ବୟସରେ ଶ୍ୟାମ ନାମକ ଶିଶୁ ଚରିତ୍ରରେ ଅଭିନୟ କରି ଓ ୧୯୫୦ ମସିହାରେ ଏକ ପ୍ରଛ୍ଛଦପଟ ନର୍ତ୍ତକୀ ଭାବେ ନିଜ ଅଭିନୟ ଜୀବନ ଆରମ୍ଭ କରିଥିଲେ । ଚଳଚ୍ଚିତ୍ର ନିର୍ଦ୍ଦେଶକ ବି ସୋହନ୍‌ଲାଲ୍‌ଙ୍କ ଅଧୀନରେ କାମ କଲାବେଳେ ସେ ନୃତ୍ୟ ଶିଖିଥିଲେ । ପରେ ସେ ନିର୍ଦ୍ଦେଶନା କ୍ଷେତ୍ରକୁ ଯାଇଥିଲେ, ପ୍ରଥମା ସ‌ହ ନିର୍ଦ୍ଦେଶକ ଓ ପରେ ସ୍ୱାଧୀନ ଭାବେ *ଗୀତା ମେରା ନାମ୍* (୧୯୭୪)ରେ ନିର୍ଦ୍ଦେଶନା ଦେଇଥିଲେ । ତ‌ଥାପି ଜଣାଶୁଣା ହେବା ପାଇଁ ତାଙ୍କୁ ବ‌ହୁତ ବର୍ଷ ଅପେକ୍ଷା କରିବାକୁ ପଡିଥିଲା, ଯାହାକୁ ସେ ଶ୍ରୀଦେବୀଙ୍କ ସ‌ହ *ମିଷ୍ଟର ଇଣ୍ଡିଆ*ରେ *ହୱା ହୱାଇ* (୧୯୮୭), *ନାଗୀନା* (୧୯୮୬) ଓ *ଚାନ୍ଦିନୀ* (୧୯୮୯) ଓ ପରେ ମାଧୁରୀଙ୍କ ସ‌ହ *[ତେଜାବ*ଏକ୍, ଦୋ, ତିନ୍* ଓ ୧୯୯୦ରେ *[ଥାନେଦାର*ର *ତମା ତମା ଲୋଗେ*ରେ ଓ *ବେଟା* (୧୯୯୨)ରେ *ଧକ୍ ଧକ୍ କର୍‌ନେ ଲଗା*ରେ କାମ କରି ପାଇଥିଲେ । ଏହାପରେ ସେ ବଲିଉଡ୍‌ର ସବୁଠାରୁ ସଫଳ ନିର୍ଦ୍ଦାଶକର ମାନ୍ୟତା ପାଇଥିଲେ ।

୨୦୧୪ ମସିହାରେ, ସେ *ଗୁଲାବ୍ ଗ୍ୟାନ୍ଗ''ରେ ମାଧୁରୀ ଦୀକ୍ଷିତଙ୍କ ସ‌ହ ପୁଣିଥରେ କାମ କରିଥିଲେ ।

## ଆଧାର
## ଅଧିଅ ତଥ୍ୟ
* 

ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ସେଫଟ୍ରାଇଆକ୍ସୋନ

{{Drugbox
| Watchedfields = changed
| verifiedrevid = 460025108
| drug_name =
| IUPAC_name = (6*R*,7*R*)-7-{[(2*Z*)-2-(2-amino-1,3-thiazol-4-yl)->2-(methoxyimino)acetyl]amino}-3-{[(2-methyl-5,6-dioxo-1,2,5,6-tetrahydro-1,2,4-triazin-3-yl)thio]methyl}-8-oxo-5-thia-1-azabicyclo[4.2.0]oct-2-ene-2-carboxylic acid
| image = Ceftriaxone-skeletal.svg
| image2 = Ceftriaxone ball-and-stick.png

| pronounce   = 
| tradename =  ବ୍ୟବସାୟୀକ ଇଂରାଜୀ ନାମ - Rocephin, Epicephin, others
| Drugs.com = 
| pregnancy_AU = B1
| pregnancy_US = B
| legal_AU = S4
| routes_of_administration = Intravenous, intramuscular

| bioavailability = n/a
| metabolism = Negligible
| elimination_half-life = 5.8–8.7 hours
| excretion = ୩୩–୬୭% ବୃକ୍‌କ, ୩୫–୪୫% ପିତ୍ତ

| IUPHAR_ligand = 5326
| CAS_number_Ref = 
| CAS_number = 73384-59-5
| ATC_prefix = J01
| ATC_suffix = DD04
| PubChem = 5479530
| DrugBank_Ref = 
| DrugBank = DB01212
| ChemSpiderID_Ref = 
| ChemSpiderID = 4586394
| UNII_Ref = 
| UNII = 75J73V1629
| KEGG_Ref = 
| KEGG = D07659
| ChEBI_Ref = 
| ChEBI = 29007
| ChEMBL_Ref = 
| ChEMBL = 161

| C=18 | H=18 | N=8 | O=7 | S=3
| molecular_weight = 554.58 g/mol
| smiles = O=C2N1/C(=C(\CS[C@@H]1[C@@H]2NC(=O)C(=N\OC)/c3nc(sc3)N)CS\C4=N\C(=O)C(=O)NN4C)C(=O)O
| StdInChI_Ref = 
| StdInChI = 1S/C18H18N8O7S3/c1-25-18(22-12(28)13(29)23-25)36-4-6-3-34-15-9(14(30)26(15)10(6)16(31)32)21-11(27)8(24-33-2)7-5-35-17(19)20-7/h5,9,15H,3-4H2,1-2H3,(H2,19,20)(H,21,27)(H,23,29)(H,31,32)/b24-8-/t9-,15-/m1/s1
| StdInChIKey_Ref = 
| StdInChIKey = VAAUVRVFOQPIGI-SPQHTLEESA-N
}}

ସେଫଟ୍ରାଇଆକ୍ସୋନ (ଇଂରାଜୀ ଭାଷାରେ **Ceftriaxone**, ବିକ୍ରୟ ନାମ ରୋସେଫିନ) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଗୁଡ଼ିଏ ସଂକ୍ରମଣରେ ବ୍ୟବ‌ହାର ହୁଏ ।

ଆଲର୍ଜି (allergic reaction) ଓ ଇଞ୍ଜେକସନ ସ୍ଥାନରେ ଯନ୍ତ୍ରଣା ଏହାର ମୂଖ୍ୟ ପାର୍ଶ୍ୱ ପ୍ରତିକ୍ରିୟା । ଡିଫିସିନ ତରଳ ଝାଡ଼ା (C. difficile associated diarrhea), ହେମୋଲାଇଟିକ ଆନିମିଆ (hemolytic anemia), ପିତ୍ତକୋଷ ରୋଗ (gall bladder disease) ଓ ଅପସ୍ମାର ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ମଧ୍ୟ ଦେଖାଯାଇପାରେ । ପେନିସିଲିନ ପ୍ରତି ଆନାଫାଇଲାକ୍ସିସ (anaphylaxis) ଥିଲେ ଏହି ଔଷଧ ଦିଆଯାଏ ନାହିଁ କିନ୍ତୁ ସାମାନ୍ୟ ପ୍ରତିକ୍ରିୟା ଥିଲେ ଦିଆଯାଏ&nbsp;।  ଶିରାଭ୍ୟନ୍ତର କ୍ୟାଲସିଅମ (calcium) ସାଥିରେ ଏହି ଔଷଧ ଶିରାଭ୍ୟନ୍ତରରେ ଦିଆଯାଏ ନାହିଁ    ସେଫାଲୋସ୍ପୋରିନ (cephalosporin) ଦଳର ଏହା ତୃତୀୟ ପିଢ଼ି ଔଷଧ ଯାହା ଜୀବାଣୁକୁ କୋଷ କାନ୍ଥ (cell wall) ତିଆରି କରିବାକୁ ପ୍ରତିରୋଧ କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏକ କୋର୍ଷ ଔଷଧର ମୂଲ୍ୟ ପ୍ରାୟ ୨୫ ଡଲାର ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଭାଇ ଜିଉନ୍ତିଆ

**ଭାଇ ଜିଉନ୍ତିଆ**  ଓଡ଼ିଶାରେ ପାଳିତ ଏକ ଓଷା। ଏହି ଓଷାରେ ଭଉଣୀମାନେ ନିଜ ଭାଇର ଦୀର୍ଘ ଜୀବନ କାମନା କରି  ନିର୍ଜଳା ଉପବାସ କରି ଓଷା ପାଳନ କରିଥାନ୍ତି । ଏହି ଓଷା ଆଶ୍ୱିନ ମାସର ଶୁକ୍ଳାଷ୍ଟମୀରେ ହୁଏ।   ପଶ୍ଚିମ ଓଡ଼ିଶାରେ ଭାଇ ଜିଉଁନ୍ତିଆ ଓଷା ବିଧିବିଧାନ ସହ ମହାଡମ୍ବରରେ ପାଳନ କରାଯାଉଥିବାର ନଜିର ରହିଛି । 
## ପୌରାଣିକ
### ମାଳତୀ ଓ ମଦନସୁନ୍ଦର
ଭାଇ ଜିଉଁନ୍ତିଆ ପର୍ବ ପାଳନ ପ୍ରଚ୍ଛଦରେ ଏକ ଅମୂଲ୍ୟ କାହାଣୀ ନିହିତ ଅଛି । ରାଜକୁମାରୀ ଅରୁଣା ଥିଲା ଚମ୍ପାବତୀ ନଗରୀର ରାଜା ବିକ୍ରମ ସେନଙ୍କ କନ୍ୟା । ବିବାହ ବୟସ ଉପନୀତ ହୁଅନ୍ତେ ମନ୍ତ୍ରୀଙ୍କ କୁମର ମଦନ ସୁନ୍ଦରଙ୍କୁ ପତି ରୂପେ ପ୍ରାପ୍ତ ହେବା ପାଇଁ ଅଳି କଲା ପିତୃଦେବଙ୍କ ନିକଟରେ । ଏମିତି ଏକ ଅସମ୍ଭବ ଯୋଗାଯୋଗକୁ ରାଜା ବିରୋଧ ପୂର୍ବକ କ୍ରୋଧ ପ୍ରକାଶ କଲେ । ମନ୍ତ୍ରୀଙ୍କ ପୁତ୍ରକୁ ହତ୍ୟା କରିବା ପାଇଁ ଅବିଚାର ଢଙ୍ଗରେ ଆଦେଶ ଦେଲେ ଘାତକକୁ କ୍ରୁର କାର୍ଯ୍ୟ ସମ୍ପାଦନ ସକାଶେ । ଅସଫଳ ହୋଇ ଫେରି ଆସିଲା ଘାତକ । ଗୋଟିଏ ପଟେ ଅଲିଅଳି କନ୍ୟାର ଆକର୍ଷଣ, ଅନ୍ୟ ପଟେ ମନ୍ତ୍ରୀଙ୍କ ପୁତ୍ର ସହ ବିବାହ ପ୍ରତି କୁଠାର ଘାତ କିଂକର୍ତ୍ତବ୍ୟବିମୂଢ ରାଜା ବିକ୍ରମ ସେନ୍ । ମନ୍ତ୍ରୀ କୁମର ମଦନ ସୁନ୍ଦର ବଞ୍ଚିବାର କାହାଣୀର ପୃଷ୍ଠଭୂମି ଥିଲା ଏହିପରି । ସେଦିନ ଥିଲା ଆଶ୍ୱିନ ମାସର ଶୁକ୍ଳ ମହାଷ୍ଟମୀ ତିଥି ।  ମଦନ ସୁନ୍ଦରଙ୍କ ଭଉଣୀ ମାଳତୀ । ମାଳତୀର ମା' କହିଥିଲେ ନିଷ୍ଠା- ସାଧନା ସହ ପାଳନ କରିବାକୁ ଭାଇ ଜିଉଁନ୍ତିଆ ଓଷା ଭାଇର ଚିର ମଙ୍ଗଳ ପାଇଁ ।

କହିଲେ ଜନନୀ, ଆଜି ଲୋ ମହାଅଷ୍ଟମୀ ବ୍ରତ
ଉପବାସେ ଦୁର୍ଗା ପୂଜିଲେ ହୁଏ ଭାଇର ହିତ ।
ଭଉଣୀର ଭାଇ ଭରସା- କଥା ସଂସାରେ ଅଛି
ଭାଇ ସୁଖେ ତୋହର ଊଣା ନୋହିବ କିଛି ।

ଶୁଭାନୁଧ୍ୟାୟୀ ମାଆର ଆଶୀର୍ବଚନକୁ ଏକତରଫା ଭାବେ ଗ୍ରହଣ କରି ନେଲା ମାଳତୀ । ପବିତ୍ର ଦୁର୍ଗାଷ୍ଟମୀରେ ଭାଇ ଜିଉଁନ୍ତିଆ ଓଷା ବିଧିବିଧାନ ସହିତ ପାଳନ କଲା । ସମସ୍ତ ବିଷଦ-ଦୁଃଖ-ଦୁର୍ଦ୍ଦଶାରୁ ମୁକୁଳି ଭାଇ ସୁଖରେ ରହୁ- ମା' ଦୁର୍ଗାଙ୍କୁ ନିବେଦନ କଲା । ମାଳତୀର ଆକୁଳ ଭକ୍ତିପୂତ ପ୍ରାର୍ଥନା ମା' ଦୁର୍ଗାଙ୍କ କର୍ଣ୍ଣପାତ ହେଲା । ଏକ ଅବଶ୍ୟମ୍ଭାବୀ ବିପଦରୁ ମାଳତୀର ଭାଇ ମଦନ ସୁନ୍ଦରକୁ ପ୍ରଚ୍ଛନ୍ନ ଭାବରେ ଘଣ୍ଟଘୋଡେଇ ରଖିଲେ । ମନ୍ତ୍ରୀ କୁମର ମଦନ ସୁନ୍ଦର ମୃତ୍ୟୁମୁଖରୁ ବଞ୍ଚିଗଲେ । ମାଳତୀର "ଭାଇ ଜିଉଁନ୍ତିଆ' ଓଷା ପାଇଁ ଭ୍ରାତୃପ୍ରେମ ଅତୁଟ ରହିଲା ଅସଫଳ ହୋଇ ଘାତକ ଫେରି ଆସିବାର ସମ୍ବାଦରେ ବିକ୍ରମ ସେନଙ୍କ କନ୍ୟା ଅରୁଣା ଆତ୍ମତୃପ୍ତିରେ ପୁଲକି ଉଠିଲା । ରାଜା ଅନ୍ୟନ୍ୟୋପାୟ ହୋଇ ନିଜର ଅଲିଅଳ କନ୍ୟାକୁ ମନ୍ତ୍ରୀଙ୍କ କୁମର ମଦନ ସୁନ୍ଦରଙ୍କ ହାତରେ ସମର୍ପି ଦେଲେ । 

ଅନ୍ୟ ଏକ କାହାଣୀର ପୃଷ୍ଠଭୂମି  ଗୌରଚନ୍ଦ୍ର ନିଜ କାହାଣୀରେଲେଖିଛନ୍ତି, କୋଶଳ ରାଜଜେମାଙ୍କ ପୁତ୍ର ଶ୍ରୀ ରାମଚନ୍ଦ୍ର । ସେ ଥିଲେ କୋଶଳ ରାଜକୁମାରୀମାନଙ୍କର ମାମୁଁ ପୁଅ ଭାଇ । ତେଣୁ ସେମାନେ ନିଜ ଭାଇର ସର୍ବକୁଶଳ କାମନା କରି ଆଶ୍ୱିନ ଶୁକ୍ଳ ଅଷ୍ଟମୀରେ "ଭାଇ ଜିଉଁନ୍ତିଆ' ଓଷା ପାଳନ କରୁଥିଲେ ।  
## ପାଳନ
ଆଶ୍ୱିନ ମାସରେ ମା' ଦୁର୍ଗାଙ୍କର ଆରାଧନା ସାଧାରଣତଃ ପୂଜାପୀଠରେ ନଅଦିନ ବ୍ୟାପୀ ପାଳନ କରାଯାଏ । ଏହାକୁ ନବରାତ୍ରି ବୋଲି କୁହାଯାଏ । ଭଉଣୀମାନେ ନିଜ ଭାଇଙ୍କ ଶୁଭ ମନାସି ଏହି ଓଷା ପାଳନ କରୁଥିଲେ ହେଁ ସଧବା, ବିଧବା, ବୃଦ୍ଧା ରମଣୀମାନେ ମନଯୋଗ ସହକାରେ ପାଳନ କରନ୍ତି । ଜୁଗାର (ଲିଆଉଖୁଡା) ପ୍ରସ୍ତୁତ କରି ନାନା ପ୍ରକାର ପିଠା ସହିତ ନଡିଆ, କଦଳୀ ଭୋଗ ଆଦି ଲାଗି କରନ୍ତି । ଭାଇ ଜିଉଁନ୍ତିଆ ବ୍ରତକଥା ବହିକୁ ମନଧ୍ୟାନରେ ପାଠ କରନ୍ତି ଏବଂ ବ୍ରାହ୍ମଣମାନଙ୍କ ପଠନକୁ ବି ଆଗ୍ରହରେ ଶୁଣନ୍ତି । ବିଶ୍ୱାସ ରହିଛି ଯେ, ଏହି ପବିତ୍ର ଦିନରେ ମା' ଦୁର୍ଗାଙ୍କର ପ୍ରିୟ କଖାରୁ ଫୁଲ ନିଷ୍ଠାପର ସହକାରେ ଅର୍ପଣ କଲେ ଶତ ସ୍ୱର୍ଣ୍ଣ କମଳ ଯୁକ୍ତ ହୋଇଥାଏ । ଭକ୍ତିଚିତ୍ତ ମନରେ ମା' ଦୁର୍ଗାଙ୍କୁ ଆରାଧନା କରାଯାଏ । ଓଷାର ପରଦିନ ସକାଳେ ଭାଇମାନଙ୍କୁ ଆସନରେ ଉପବିଷ୍ଟ କରାଇ ଦୀପ ଜାଳି, ପ୍ରସାଦ ବାଢି ଦିଅନ୍ତି ସ୍ନେହ-ଶ୍ରଦ୍ଧାରେ ଭଉଣୀ । ମା' ଦୁର୍ଗାଙ୍କ ନିକଟରେ ଲାଗି ହୋଇଥିବା ଦୁର୍ବାକ୍ଷତ ଆଣି ନିଜ ଭାଇକୁ ସାତଥର ଝାଡି ଦିଅନ୍ତି ।  ନିବିଡ ଆତ୍ମୀୟତାରେ ଭାଇର ସର୍ବକୁଶଳ କାମନା କରନ୍ତି । ଭାଇକୁ ଯଥାସାଧ୍ୟ ବସ୍ତ୍ର ଏବଂ ଉପହାର ଦେବା ସହ ମିଷ୍ଟାନ୍ନ ଖୁଆନ୍ତି ।
## ଆଧାର
ଶ୍ରେଣୀ:ଓଷା
ଶ୍ରେଣୀ:ଓଡ଼ିଶାର ପର୍ବ ପର୍ବାଣି
ଶ୍ରେଣୀ:ଓଡ଼ିଆ ଚଳଣି
ଡିଜିଟାଲ ଅବଜେକ୍ଟ ଆଇଡେଣ୍ଟିଫାୟର

ଏକ **ଡିଜିଟାଲ ଅବଜେକ୍ଟ ଆଇଡେଣ୍ଟିଫାୟର** (**DOI**) ଏକ ପ୍ରକାରର ପର୍ସିସେଣ୍ଟ ଆଇଡେଣ୍ଟିଫାୟର । ଏହା ନିଆରାଭାବେ ବସ୍ତୁମାନଙ୍କୁ ବାଛିବାରେ ବ୍ୟବହାର କରାଯାଇଥାଏ । DOI ବ୍ୟବସ୍ଥା ମୁଖ୍ୟତଃ ଜର୍ଣ୍ଣାଲ ଭଳି ଇଲେକ୍ଟ୍ରୋନିକ ଡକୁମେଣ୍ଟମାନଙ୍କରେ ବ୍ୟବହୃତ । DOI ବ୍ୟବସ୍ଥା ୨୦୦୦ ମସିହାରେ ଆରମ୍ଭ ହୋଇଥିଲା ଓ ଆନ୍ତର୍ଜାତିକ DOI ଫାଉଣ୍ଡେସନଦ୍ୱାରା ପରିଚାଳିତ ।

DOIର ଅର୍ଥ "ଏକ ବସ୍ତୁର ଡିଜିଟାଲ ସୂଚକ" କିନ୍ତୁ "ଏକ ଡିଜିଟାଲ ବସ୍ତୁର ସୂଚକ" । ଏଣୁ *DOI* "digital object-identifier" ପାଇଁ ବ୍ୟବହୃତ କିନ୍ତୁ "digital-object identifier" ପାଇଁ ନୁହେଁ।

ବସ୍ତୁର ମେଟାଡାଟା DOI ସହଯୋଗରେ ସାଇତାହୋଇଥାଏ । ଏଥିରେ ହୁଏତ ଏକ ଅବସ୍ଥିତି ଯଥା ୟୁଆରଏଲ (ବସ୍ତୁଟି କେଉଁଠି ମିଳିବ ତାହା ସୂଚାଇଥାଏ) ଆଦି ଅନ୍ତର୍ଭୁକ୍ତ । ଏକ ଡକୁମେଣ୍ଟ ପାଇଁ ଥିବା DOI ଉକ୍ତ ଡକୁମେଣ୍ଟର ଜୀବନକାଳ ସାରା ଠିକ ହୋଇ ରହିଥାଏ । ତେବେ ତାହାର ଅବସ୍ଥିତି ଓ ମେଟାଡାଟା ବଦଳିଥାଏ । ଏକ ଡକୁମେଣ୍ଟର DOIରୁ ତାହାର ମେଟାଡାଟା ବାବଦରେ ଜଣାଇବା ଯୋଗୁ କେବଳ URL ବ୍ୟବହାର କରିବା ଅପେକ୍ଷା ଏକ ସ୍ଥିର ଲିଙ୍କିଙ୍ଗ ମିଳିଥାଏ । କାରଣ URL ବଦଳିଲେ ମଧ୍ୟ ନୂଆ URLଟି ପାଇଁ ପ୍ରକାଶକଙ୍କୁ କେବଳ DOIର ମେଟାଡାଟା ବଦଳାଇବାକୁ ପଡ଼ିବ ।

ଏକ DOI ନାମ ମାନକ ସୂଚକ ରେଜିଷ୍ଟ୍ରି ଯଥା ISBN ଓ ISRC ଆଦିଠାରୁ ଅଲଗା । ଏକ ସୂଚକ ରେଜିଷ୍ଟ୍ରିର ଉଦ୍ଦେଶ୍ୟ ଦିଆଯାଇଥିବା ଏକ ରେଜିଷ୍ଟ୍ରି ଦଳ ପରିଚାଳନା କରିବା । କିନ୍ତୁ DOIର ପ୍ରାଥମିକ କାମ କାମ କରିପାରୁଥିବା ଓ ଅନ୍ତଃକାର୍ଯ୍ୟକାରୀ ଏକ ସୂଚକମାନଙ୍କ ସମାହାର ତିଆରିକରିବା ।

## ବ୍ୟବହାର 
DOI ବ୍ୟବସ୍ଥାର ମୂଳ ବ୍ୟବହାରଗୁଡ଼ିକ ହେଲା:
* ୩,୦୦୦ ପାଖାପାଖି ପ୍ରକାଶକଙ୍କ ମିଳିତ ସଂଗଠନ କ୍ରସରେଫ ଆଦି ଜରିଆରେ ଶିକ୍ଷାଭିତ୍ତିକ ଉପକରଣ (ଜର୍ଣ୍ଣାଲ ପ୍ରସଙ୍ଗ, ବହି, ଇବହି ଆଦି);

## ଆଧାର 
## ବାହାର ଲିଙ୍କ 
* Official website
* Short DOI – DOI Foundation service for converting long DOIs to shorter equivalents
* Factsheet: DOI System and Internet Identifier Specifications
* CrossRef DOI lookup

ଶ୍ରେଣୀ:ବୈଷୟିକ ବିଜ୍ଞାନ
ଶ୍ରେଣୀ:ଯନ୍ତ୍ର
ଘଣ୍ଟେଶ୍ୱରୀ ମନ୍ଦିର

thumb|ମା ଘଣ୍ଟେଶ୍ୱରୀ ମନ୍ଦିର , ଚିପିଳିମା , ସମ୍ବଲପୁର
**ମା ଘଣ୍ଟେଶ୍ୱରୀ ମନ୍ଦିର** ଓଡ଼ିଶାର ସମ୍ବଲପୁରସହରର ଉପକଣ୍ଠରେ ଚିପିଲିମାଠାରେ ଅବସ୍ଥିତ । ମହାନଦୀ କୂଳରେ ଏକ ମନୋରମସ୍ଥାନରେ ଏହି ମନ୍ଦିର ଅବସ୍ଥିତ । ନାମାନୁସାରେ ଏହି ମନ୍ଦିର ପ୍ରାଙ୍ଗଣରେ ଥିବା ବୃହତ ବୃକ୍ଷ୍ୟ ମାନଙ୍କରେ ମା ଘଣ୍ଟେଶ୍ୱରୀଙ୍କ ଉଦ୍ଦେଶ୍ୟରେ ବହୁ ଭକ୍ତ ଘଣ୍ଟ ବାନ୍ଧି ଥାଆନ୍ତି ।  ସାରାରାଜ୍ୟ ଏପରିକି ଅନ୍ୟାନ୍ୟ ରାଜ୍ୟରୁ ଅଗଣିତ ଭକ୍ତ ଏହି ସୁନ୍ଦର ସ୍ଥାନକୁ ଆସି ଦର୍ଶନ କରନ୍ତି । ଏଠାରେ ହୀରାକୁଦ ଜଳଭଣ୍ଡାରର ଜଳରାଶି ତଟରେ ବହୁତ ସୁନ୍ଦର ପିକନିକ ସ୍ଥଳ ମଧ୍ୟ ରହିଥିବାରୁ ପିକନିକ  ସମୟରେରେ ବହୁତ ବଣଭୋଜି ହୁଏ ।    

ମା ଘଣ୍ଟେଶ୍ୱରୀ ମନ୍ଦିରଥିବା ସ୍ଥାନରେ ଚିପିଲିମା ଜଳ ବିଦ୍ୟୁତ ପ୍ରକଳ୍ପ ମଧ୍ୟ ଅବସ୍ଥିତ ।  ଏହା ସମ୍ବଲପୁର ସହରରୁ ପ୍ରାୟ ୩୩ କିଲୋମିଟର ଦୂର ।   
## ମାନସିକ  
ପ୍ରବାଦ ଅନୁସାରେ ଏଠାରେ ମାନସିକ କରି ପିତଳ ନିର୍ମିତ ଘଣ୍ଟ ଦାନ କଲେ ମନସ୍କାମନା ପୂର୍ଣା ହେଇଥାଏ । ସେଥିପାଇଁ ଅଗଣିତ ଭକ୍ତ ଏଠାକୁ ଆସି ବିଭିନ୍ନ ଆକାରର ଘଣ୍ଟ   ବାନ୍ଧି ଥାଆନ୍ତି ।

## ଆଧାର  
## ବାହାର ତଥ୍ୟ 
* Sambalpur Attractions, Ghanteshwari Temple. Sulekha.com
* Photo of accumulated bells at the entrance to Ganteswari 

ଶ୍ରେଣୀ:ଓଡ଼ିଶାର ଦେବୀ ମନ୍ଦିର
ଶ୍ରେଣୀ:ସମ୍ବଲପୁର ଜିଲ୍ଲା
ସିଲଭର ସଲଫାଡାଇଏଜିନ

**ସିଲଭର ସଲଫାଡାଇଏଜିନ** (ଇଂରାଜୀ ଭାଷାରେ **Silver sulfadiazine**, ଏକ ବିକ୍ରୟ ନାମ **Silvadene**) ଏକ ସ୍ଥାନୀୟ କାର୍ଯ୍ୟକ୍ଷମ ଆଣ୍ଟିବାୟୋଟିକ (topical antibiotic) ଯାହା ପୋଡ଼ା ସ୍ଥାନ ସଂକ୍ରମଣର ପ୍ରତିଷେଧ ନିମନ୍ତେ ଦିଆଯାଏ । ପରୀକ୍ଷିତ ପ୍ରମାଣରୁ ଅନ୍ୟାନ୍ୟ ଆଣ୍ଟିବାୟୋଟିକ ଏହାଠାରୁ ଅଧିକ ପ୍ରଭାବଶାଳୀ ଥିବାରୁ ଏହି ଔଷଧ ଦେବାକୁ ଆଜିକାଲି ସାଧାରଣତଃ ସୁପାରିସ କରାଯାଉ ନାହିଁ । 

ଏହି ମଲମ ଲେଗେଇବା ସ୍ଥାନରେ ଗଲୁ ଓ ଯନ୍ତ୍ରଣା ହେବା ଭଳି ସାଧାରଣ ପାର୍ଶ୍ୱ ପ୍ରତିକ୍ରିୟା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଲିଉକୋପିନିଆ (low white blood cell levels), ଆଲର୍ଜି, ଚର୍ମ ରଙ୍ଗ ନୀଳ ଦେଖାଯିବା (bluish grey discoloration of the skin), ହେମୋଲାଇସିସ (red blood cell breakdown) ବା ଯକୃତ ପ୍ରଦାହ (liver inflammation) ହୋଇପାରେ । ପୂର୍ବରୁ ସଲଫା ଔଷଧ ପ୍ରତି ଆଲର୍ଜି ଥିଲେ ସାବଧାନତା ଅବଲମ୍ବନ କରିବା ଉଚିତ । ପ୍ରସବ ସମୟ ନିକଟ ହେବା ବେଳେ ଏହି ଔଷଧ ବ୍ୟବ‌ହାର କରିବା ଉଚିତ ନୁହେଁ । ଦୁଇ ବର୍ଷ ବୟସରୁ କମ ପିଲାଙ୍କୁ ଏହା ଦିଆଯିବା ଉଚିତ ନୁହେଁ ।

ସନ ୧୯୬୦ରେ ସିଲଭର ସଲଫାଡାଇଏଜିନ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ&nbsp;। ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୨୫ରୁ ୫୦ ଡଲାର ।

## ଆଧାର 
ଶ୍ରେଣୀ:ଔଷଧ
ଆସ୍ପିରିନ

ଆସ୍ପିରିନ (ଇଂରାଜୀ ଭାଷାରେ ଆସ୍ପିରିନ/**Aspirin**, ରାସାୟନିକ ନାମ ଆସେଟାଇଲ ସାଲିସାଲିକ ଏସିଡ/**acetylsalicylic acid** ବା ଏଏସଏ/**ASA**) ଏକ ପ୍ରକାର ଔଷଧ ଯାହା ପ୍ରଦାହ, ଯନ୍ତ୍ରଣା ଓ ଜ୍ୱର ନିବାରଣ ନିମନ୍ତେ ଦିଆଯାଏ । କାୱାସାକି ଡିଜିଜ, ପେରିକାର୍ଡ଼ାଇଟିସ (pericarditis) ଓ ରିଉମାଟିକ ଜ୍ୱର ଇତ୍ୟାଦି ରୋଗରେ ଏହା ନିର୍ଦ୍ଦିଷ୍ଟ ଭାବରେ ଦିଆଯାଏ । ହୃଦ୍‌ଘାତ ଆରମ୍ଭ ହେବା ସଙ୍ଗେ ସଙ୍ଗେ ଆସ୍ପିରିନ ଦେଲେ ମୃତ୍ୟୁ ସଙ୍କଟ କମିଯାଏ । ଉଚ୍ଚ ସଙ୍କଟ ଥିବା ଲୋକଙ୍କର ହୃଦ୍‌ଘାତ, ସ୍ଟ୍ରୋକ ଓ ଥ୍ରୋମ୍ବସ (blood clots) ରୋଗମାନଙ୍କର ପ୍ରତିରୋଧ ନିମନ୍ତେ ଦୀର୍ଘକାଳୀନ ଆସ୍ପିରିନ ଦିଆଯାଏ । ଜ୍ୱର ଓ ଯନ୍ତ୍ରଣା ନିମନ୍ତେ ଦେଲେ ଏହି ଔଷଧର କାର୍ଯ୍ୟ ୩୦ ମିନିଟ ମଧ୍ୟରେ ଆରମ୍ଭ ହୋଇଯାଏ । ସନ ୧୮୯୭ରେ ରାସାୟନିକ ପଦ୍ଧତିରେ ଆସ୍ପିରିନ ପ୍ରସ୍ତୁତ କରିଥିବା ଯୋଗୁ ବେୟର କମ୍ପାନୀର କେମିଷ୍ଟ ଫେଲିକ୍ସ ହଫମ୍ୟାନଙ୍କୁ (Felix Hoffmann) ଶ୍ରେୟ ଦିଆଯାଏ । 

ପୃଥିବୀରେ ସର୍ବାଧିକ ବ୍ୟବ‌ହୃତ ଔଷଧମାନଙ୍କ ମଧ୍ୟରୁ ଆସ୍ପିରିନ ଗୋଟିଏ ଯାହା ଲୋକମାନେ ପ୍ରତିବର୍ଷ ୪୦,୦୦୦ ଟନ (୫୦ରୁ ୧୨୦ ନିୟତ ବଟିକା) ଗ୍ରହଣ କରୁଛନ୍ତି । 
ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ବିକାଶଶୀଳ ଦେଶମାନଙ୍କରେ ଏହାର ହୋଲସେଲ ମୂଲ୍ୟ ଡୋଜ ପିଛା ୦.୦୦୨ରୁ ୦.୦୨୫ ଆମେରିକୀୟ ଡଲାର । ସନ ୨୦୧୫ରେ ଗୋଟିଏ ମାସର ଆସ୍ପିରିନ ଖର୍ଚ୍ଚ ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ୨୫ ଡଲାରରୁ କମ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଉଷସୀ ମିଶ୍ର

**ଉଷସୀ ମିଶ୍ର** ଜଣେ ଓଡ଼ିଆ ଅଭିନେତ୍ରୀ । ଉଷସୀ ଉଭୟ ସକରାତ୍ମକ ଏବଂ ନକରାତ୍ମକ ଚରିତ୍ରରେ ଅନେକ ଚଳଚ୍ଚିତ୍ର, ଯାତ୍ରା ଓ ଟିଭି ଧାରାବାହିକ ଓ ଓଡ଼ିଆ ଆଲବମ ଗୀତରେ ଅଭିନୟ କରିଛନ୍ତି ।

୧୯୮୩ ମସିହାରେ ପଶ୍ଚିମ ବଙ୍ଗର ମୁର୍ଶିଦାବାଦ ଫରକ୍କାକେନ୍ଦ୍ରୀୟ ବିଦ୍ୟାଳୟର ଛାତ୍ରୀ ଥିଲେ । ରମାଦେବୀ ମହିଳା ବିଶ୍ୱବିଦ୍ୟାଳୟରେ ପ୍ରାଣୀ ବିଜ୍ଞାନରେ ସ୍ନାତକ ପରେ ୧୯୯୫ ମସିହାରେ ଫ୍ୟାସନ ଡିଜାଇନ କୋର୍ସ କରିଥିଲେ । ପରବର୍ଷ ଏକ୍ସପୋର୍ଟ ମ୍ୟାନେଜମେଣ୍ଟ କୋର୍ସରେ ଡିପ୍ଲୋମା କରିଥିଲେ ।  ଜୁନ ୨୭ ୨୦୦୯ ମସିହାରେ ବଙ୍ଗଳା ଅଭିନେତା ରତନ ଲକ୍ଷ୍ମଣୀଙ୍କୁ ବିବାହ କରିଥିଲେ ।

## ଅଭିନୟ ଜୀବନ
ଉଷସୀ ୧୯୯୮ ମସିହାରେ ଓଡ଼ିଆ କଥାଚିତ୍ର ବୋଉ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ଟିଭି ଧାରାବାହିକ ମାଧ୍ୟମରେ ଲୋକପ୍ରିୟତା ହାସଲ କଲେ । ଅନେକ ଧାରାବାହିକରେ ମୁଖ୍ୟ ଚରିତ୍ରରେ ମଧ୍ୟ ଅଭିନୟ କରିଛନ୍ତି । ୨୦୦୧ ମସିହାରୁ ଦୂରଦର୍ଶନରେ ଲୋକପ୍ରିୟ କାର୍ଯ୍ୟକ୍ରମ **କଲ୍ୟାଣୀ** ପରି ଅନେକ କାର୍ଯ୍ୟକ୍ରମରେ ଉପସ୍ଥାପିକା କାର୍ଯ୍ୟ ତୁଲାଇଛନ୍ତି । ଇଷ୍ଟର୍ଣ୍ଣ ଅପେରାରେ ଯୋଗଦେଇ ଯାତ୍ରା ଦୁନିଆରେ ପ୍ରଥମେ କାମ ଆରମ୍ଭ କରିଥିଲେ । ୨୦୦୭ ମସିହାରୁ 'ଭୈରବ ଅପେରା', 'ବିଶାଳ ଅପେରା', 'ଦିବଞ୍ଜନୀ ଅପେରା' ସହ ଜଡ଼ିତ ଥିଲେ । ସେ 'ବାଲେଶ୍ୱର ବୋହୂ', 'ଛାତିରେ ରଖିଛି ରାତିର କଥା'ର ନାୟିକା ଏବଂ 'ମୋ’ ଭାଇ ମୁଣ୍ଡରେ ସୁନା ମୁକୁଟ', 'ଉଷସୀ ଟାର୍ଗେଟରେ ରାଇମୋହନ' ଭଳି ଯାତ୍ରାରେ ମୁଖ୍ୟ ଚରିତ୍ରରେ ଅଭିନୟ କରିଛନ୍ତି ।   ଯଶୋଦା କଥାଚିତ୍ର ମାଧ୍ୟମରେ ଓଡ଼ିଆ ଚଳଚ୍ଚିତ୍ର ଜଗତରେ ପାଦ ଥାପିଥିଲେ । ସେ ୩୦ରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି ।  ଦୁଇଟି ତେଲୁଗୁ ସିନେମା, ୭ଟି ବଙ୍ଗାଳୀ ସିନେମା, ଛତିଶଗଡ଼ି ସିନେମାରେ ଅଭିନୟ କରିଛନ୍ତି । **ମନେ ଯେବେ ଲାଗେ ନିଆଁ...** ଓଡ଼ିଆ ଆଲବମରେ ମଧ୍ୟ ଅଭିନୟ କରିଛନ୍ତି । 

## ଅଭିନୀତ ଚଳଚ୍ଚିତ୍ର
* ମୁଁ ଏକା ତୁମର, ୨୦୧୩
* ମାଇଁ ଲଭ ଷ୍ଟୋରୀ, ୨୦୧୩
* ମେଟ୍ରିକ ଫେଲ, ୨୦୧୨
* ଦୋସ୍ତି, ୨୦୧୧
*ମୁଁ ପ୍ରେମୀ ମୁଁ ପାଗଳ, ୨୦୧୧
*ମତେ ବୋହୂ କରି ନେଇ ଯା, ୨୦୧୧
*ତୁ ଥା ମୁଁ ଯାଉଚି ରୁଷି, ୨୦୧୦ 
*ସଞ୍ଜୁ ଆଉ ସଞ୍ଜନା, ୨୦୧୦
*ଫେରି ଆ ମୋ ସୁନା ଭଉଣୀ, ୨୦୦୭
*ଦେ ମା ଶକ୍ତି ଦେ, ୨୦୦୬
*ଧର୍ମର ହେବ ଜୟ, ୨୦୦୫
*ବାରୁଦ, ୨୦୦୪
*ଏଇଠି ସ୍ୱର୍ଗ ଏଇଠି ନର୍କ, ୨୦୦୩
*ବାହୁଡ଼ିବେ ମୋ ଜଗାବଳିଆ, ୨୦୦୩
*ରହିଚି ରହିବି ତୋରି ପାଇଁ, ୨୦୦୨
*ଗାରେ ସିନ୍ଦୂର ଧାରେ ଲୁହ, ୨୦୦୧
*ଧର୍ମ ଦେବତା, ୨୦୦୧
*କାଶିଆ କପିଳା, ୨୦୦୦
*ଜୟ ଶ୍ରୀରାମ, ୧୯୯୯
*ଧର୍ମ ନିକିତି, ୧୯୯୯
*ମା ପରି କିଏ ହେବ, ୧୯୯୯
*ବୋଉ, ୧୯୯୮
*ଯଶୋଦା, ୧୯୯୬

## ପୁରସ୍କାର ଓ ସମ୍ମାନ
*ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର, ୨୦୧୧

## ଆଧାର
## ଅଧିକ ତଥ୍ୟ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଯାତ୍ରା ଅଭିନେତ୍ରୀ